title: FlyFF

text:
Slayer-On Bladesta eteenpäin oleva luokka. (tarvitaan tietoa)
Templar- On Knightsta eteenpäin oleva luokka. (tarvitaan tietoa)
Force Master- On Billposterista eteenpäin oleva luokka. (tarvitaan tietoa)
Seraph-On ringmasterista eteenpäin oleva luokka. (tarvitaan tietoa)
Crackshooter-On Rangerista eteenpäin oleva luokka. (tarvitaan tietoa)
Harlequin-On Jesterista eteenpäin oleva luokka. (tarvitaan tietoa)
Arcanist-On Elementorista eteenpäin oleva luokka. (tarvitaan tietoa)
Mentalist-On Psykeeperistä eteenpäin oleva luokka. (tarvitaan tietoa)


title: FlyFF

text: PK:lla tarkoitetaan toisten pelaajahahmojen tappamista ilman toisen pelaajan suostumusta. PK on mahdollista ainoastaan Demian serverillä, jossa jokainen yli 20-tasoinen voi hyökätä toisen hahmon kimppuun. Demian serveri käyttää karmapisteytystä, jossa jokainen uusi pelaaja aloittaa nollalla karmapisteellä ja valkoisella nimellä, joka muuttuu Vaaleanpunaiseksi jos hyökkää valkoista/vaaleanpunaista vastaan. Tapettuasti valkoisen nimen omaavan pelaajan nimesi muuttu punaiseksi ja kaikki voivat hyökätä saamatta siitä Karmapisteitä. Pelaaja, jolla on punainen nimi voi kuollessaan tiputtaa hänellä olleita tavaroita muiden pelaajien otettaviksi.


title: FlyFF

text:
Flyffissä voi parantaa pelihahmon käyttämiä esineitä. Päätapoja päivityksiin on kaksi. Ensimmäinen tapa on käyttää vihollisilta käytettäviä Sunstone-esineitä, jota aseeseen tai muuhun varusteeseen käyttämällä saadaan aseen aiheuttamaa vahinkoa parannettua tai puvun suojaustehoa paremmaksi. Samalla varusteen nimen perään tulee luku. Ensimmäisen päivityksen jälkeen luku on +1, toisen +2 jne. Lisäksi mikäli päivitystaso on +3 kaikissa puvun osissa, seuraavissa päivityksissä tulee lisäbonuksia osusmistarkkuuden, suojausprosentin, lisä-MP:n, lisä-HP:n ja attributteihin tulee parannuksia. Luonnollisesti kaikki boonukset eivät tule heti.
Toinen tapa varusteiden päivitykseen ovat erilaiset kortit, jotka voivat parantaa lyöntivoimaa tai vaikkapa antaa lisää HP:ta. Ensimmäiseksi kortille pitää tehdä sopiva reikä käyttämällä vihollisilta saatavaa Moonstonea. Tämän jälkeen aseeseen voidaan laitaa kortti. Reikiä voi tehdä maksimissaan neljä kappaletta ja jokaiseen voi laittaa erilaisen kortin.
Kolmas tapa päivityksiin on varusteen herättäminen. Tämä tapahtuu ostamalla NPC-hahmolta herätyskäärö ja käyttämällä sitä varusteeseen. Herättämisessä peli arpoo aseeseen satunnaisia päivityksiä, jotka voivat olla sekä hyviä että huonoja, joten herättäminen ei aina tuota toivottua lopputulosta.
Mikäli aseen päivitystaso on +10, siitä voi tehdä ns. Ultimate weaponin. Tämä tapahtuu keräämällä viisi Moonstonea ja viisi Sunstonea, jolloin ne voi muuttaa yhdeksi Shining Orichalcumiksi. Lisäksi tarvitaan jalokivi, jonka tyyppi riippuu aseen tasosta. Nämä molemmat aseeseen liittämällä aseesta tulee Ultimate weapon. Ultimate Weaponia voi myös päivittää Shining Orichalcumeilla samalla tavalla kuin tavallisia aseita voi päivittää Sunstoneja käyttämällä. Ultiamte Weaponin voi päivittää tasolle +10 asti. Lisäksi Ultiamte Weaponeihin voi lisätä samanlaisia päivityksiä kuin tavallisiin aseisiin korteilla. Tässä tapauksessa reiät tulevat automaattisesti. Ensimmäisen reiän saa, kun aseen taso on +6. Tästä eteenpäin saa aina yhden reiän per taso, joten tasolla +10 on siis viisi reikää. Näihin reikiin ei käytetä kortteja vaan jalokiviä. Kaikki jalokivet antavat samoja bonuksia, mutta mitä parempi jalokvii, nini sitä paremmat bonukset. Lisäksi mitä enemmän on samoja jalokviä, sitä paremmaksi bonukset tulevat.


title: FlyFF

text: Flyfissä on mahdollista saada kahdenlaisia lemmikkejä. Cash shopista saa lemmikkejä, jotka seuraavat pelaajaa ja keräilevät automaattisesti maassa olevia tavaroita pelaajalle. Toisentyyppisiä lemmikkejä saa munina hirvilöiltä. Näille munille täytyy syöttää lemmikinruokaa. Kun munalle on syöttänyt tarpeeksi ruokaa, se kuoriutuu, jolloin saat satunnaisen lemmikin, joka antaa attribuuttibonuksia, eikä keräile tavaroita. Lemmikki kerää kokemusta aina, kun se on käytössä, mutta valitettavasti se menettää samalla HP:ta, jota saa takaisin ruokkimalla lemmikkiä. Kun lemmikki on saanut tarpeeksi kokemusta, se kehittyy uudelle tasolle ja sen antamat attribuuttibonukset paranevat.


title: FlyFF

text:
Azria on pelialue jossa pelaajat voivat kehittää hahmojaan eikä siellä esiinny aggressiivisia monstereita.
Azriaan pääse ostamalla sinne tarvittavan lipun Cash Shopista.


title: FlyFF

text: Azria on suosittu, koska siellä saa 50% enemmän kokemuspisteitä.


title: FlyFF

text: Masquerpetit:


title: FlyFF

text:
Yeti - 73 lvl.
Mutant Yeti - 79 lvl.
Augu - 85 lvl.
Mutant Augu - 91 lvl.
Ghost of the Forgotten Prince - 97 lvl.
Ghost of the Forgotten King - 103 lvl.
Mammoth - 109 lvl.
Cannibal Mammoth Level - 115 lvl.


title: Oseltamiviiri

text: Oseltamiviiri on viruksen aiheuttaman influenssan hoitoon ja ehkäisyyn tarkoitettu lääke, jonka on alun perin kehittänyt lääkeyhtiö Gilead Sciences ja jota markkinoi Roche kauppanimellä Tamiflu. Oseltamiviiri kuuluu tsanamiviirin (Relenza) ohella niin sanottuihin neuraminidaasientsyymin estäjiin.


title: Oseltamiviiri

text: Oseltamiviiria annostellaan kapseleina tai liuoksena suun kautta.


title: Oseltamiviiri

text:
British Medical Journalissa vuonna 2009 julkaistun meta-analyysin mukaan Tamiflun teho kausi-influenssassa on tutkituilla muuten terveillä aikuisilla vaatimaton, toisin kuin joissakin lääkeyhtiön tutkimuksissa oli havaittu. Lääke saattaa lyhentää taudin oireiden kestoa, mutta todisteita siitä, että lääke vähentäisi vaarallisten jälkitautien kuten keuhkokuumeen riskiä ei löydetty. Cochrane-katsauksen tulokset muuttuivat vuonna 2006 julkaistusta Cochrane-katsauksesta. Tarkastelussa eivät olleet mukana eräät lääkkeen valmistajan Rochen rahoittamat tutkimukset, jotka eivät täyttäneet Cochranen asettamia kriteerejä, koska tutkijat eivät saaneet lähdeaineistoa käyttöönsä.
BMJ:n mukaan tutkimus koskee oseltamiviirin käyttöä perusterveiden aikuisten influenssan hoidossa, eikä sitä voi soveltaa riskiryhminä pidettyjen potilaiden, kuten raskaana olevien naisten, alle viisivuotiaiden lasten tai sairaiden potilaiden hoitoon. WHO:n viruslääkeasiantuntija Charles Penn lausunnon mukaan tulokset eivät kuitenkaan anna syytä muuttaa Tamiflun käyttösuosituksia.


title: Oseltamiviiri

text: Yhdysvaltalainen viranomainen Centers for Disease Control and Prevention ilmoitti 2008, että valtaosa kausi-influenssaviruksista on vastustuskykyisiä Tamifluta vastaan. Alustavien testien perusteella vastustuskykyisiä oli 50:stä H1N1-virusnäytteestä 49. CDC suositteleekin tästä syystä influenssarokotuksen ottamista.


title: Oseltamiviiri

text: Oseltamiviiri ja tsanamiviiri ovat toistaiseksi tehokkaita joihinkin lintuinfluenssan H5N1-kantoihin. Virusten herkkyystilanne voi kuitenkin pandemiauhan tai pandemian eri vaiheissa muuttua nopeastikin, mikä voi vaikuttaa lääkkeiden valintaan, käyttöaiheisiin ja annostukseen. Osa influenssaviruksista on oseltamiviirille vastustuskykyisiä, ja näitä H1N1-alatyypin A-viruksia on ollut liikkeellä jo vuodesta 2007. Niiden arvellaan lisääntyvän tulevaisuudessa.


title: Oseltamiviiri

text: BMJ:ssä vuonna 2009 julkaistun Cochrane-katsauksen mukaan neuraminidaasientsyymin estäjien vaikuttavuudesta lintuinfluenssaan perusterveillä aikuisilla ei ole olemassa suoria tutkimustuloksia.


title: Oseltamiviiri

text: Oseltamiviiri ja tsanamiviiri tehoavat nykytiedon mukaan sikainfluenssaan eli A(H1N1)-virukseen. Sikainfluenssapandemian aikana saadun kokemuksen perusteella H1N1-viruksen hoidossa antiviraalisilla lääkkeillä on oleellista hoidon aloittaminen mahdollisimman varhain. Erityisen tärkeää tämä on niiden potilaiden kohdalla, joilla on tavallista korkeampi riski saada vaarallisia jälkitauteja tai joiden oireet ovat pahenemassa.


title: Oseltamiviiri

text: WHO:n keväällä 2009 tekemän selvityksen perusteella 31 maasta marraskuun 2008 yhdellä viikolla kerätyistä 9 643 A(H1N1)-näytteestä on 96 toistaiseksi osoittautunut oseltamiviirille vastustuskykyiseksi. Syyskuussa 2009 maailmanlaajuisesti oli havaittu 28 oseltamiviirille vastustuskykyistä H1N1-kantaa. Lähes puolet tapauksista on havaittu potilailla, jotka olivat käyttäneet oseltamiviiriä ennaltaehkäisevästi.


title: Oseltamiviiri

text: BMJ:ssä vuonna 2009 julkaistun Cochrane-katsauksen mukaan neuraminidaasientsyymin estäjien vaikuttavuudesta sikainfluenssaan perusterveillä aikuisilla ei ole olemassa suoria tutkimustuloksia. Tutkijat arvelevat, että neuraminidaasientsyymin estäjät vaikuttavuus sikainfluenssan hoidossa on samankaltainen kuin aikaisempien kausi-influenssavirusten ja lääkkeitä tulee käyttää vain osana muita pandemian estämistoimenpiteitä.


title: Maria Uspenskaja

text: Marija Aleksejevna Uspenskaja (Yhdysvalloissa Maria Ouspenskaya, , 29. heinäkuuta 1876 Tula, Venäjä – 3. joulukuuta 1949 Los Angeles, Kalifornia) oli venäläinen Oscar-ehdokkaana ollut elokuva- ja teatterinäyttelijä, joka saavutti menestystä nuoruudessaan teatterissa Venäjällä ja myöhemmin keski-ikäisenä elokuvanäyttelijänä Hollywoodissa muun muassa elokuvassa "Ihmissusi" (1941). Uspenskaja opetti uransa ohella myös näyttelemistä.


title: Maria Uspenskaja

text: Uspenskaja syntyi Tulassa asianajajan lapseksi 29. heinäkuuta vuonna 1876. Nuoruudessaan hän haaveili ooppera-urasta. Hän opiskeli laulamista Varsovan konservatoriossa ja Adašjevin teatterikoulussa Moskovassa. Valmistuttuaan näistä Uspenskaja näytteli Moskovan teatterilavoilla. Hän näytteli Moskovan taiteellisessa teatterissa () ohjaaja Konstantin Stanislavskin ja tämän assistentin Leopold Sulerzhitskyn alaisuudessa vuodesta 1911 yli sadassa roolissa. Uspenskajalla oli myös rooleja venäläisissä lyhytmykkäelokuvista "Svertšok na petši" (1915), "Nitštožnyje" (1916), "Tsvety zapozdalyje" (1917) ja "Hveska" (1920).


title: Maria Uspenskaja

text: Moskovan taiteellinen teatteri kiersi laajasti ympäri Eurooppaa. Teatterin saapuessa New Yorkiin vuonna 1922 Uspenskaja päätti jäädä sinne. Uspenskaja alkoi näytellä säännöllisesti Broadwaylla seuraavan vuosikymmenenen ajan. Uspenskaja näytteli muun muassa näytelmissä "The Saint" (1924), "The Jest" (1926), "The Taming of the Shrew" (1927–29) ja "The Passing Present" (1931). Hän myös opetti näyttelemistä American Laboratory Theatressa. Kollegansa Richard Boleslawskin kanssa vuonna 1929 Uspenskaja perusti New Yorkiin School of Dramatic Artin. Yksi Uspenskajan oppilaista oli silloin tuntematon teini-ikäinen Anne Baxter.


title: Maria Uspenskaja

text: Vaikka Uspenskaja olikin näytellyt muutamissa venäläisissä mykkäelokuvissa vuosia aiemmin, hän kuitenkin pysytteli erossa Hollywood-elokuvista. Uspenskajan koulun taloudelliset ongelmat pakottivat hänet etsimään muita töitä. Tällöin hän perusti Maria Ouspenskaya School of Dance -tanssikoulun Vine Streetille Los Angelesiin.


title: Maria Uspenskaja

text: Uspenskaja (nyt Mme. Maria Ouspenskaya) teki Hollywood-debyyttiroolinsa paronitar von Obersdorfina elokuvassa "Miksi miehet vaihtavat vaimoa?" vuonna 1936, joka toi hänelle roolisuorituksestaan parhaan naissivuosan Oscar-ehdokkuuden. Uspenskaja sai toisen Oscar-ehdokkuutensa vuonna 1940 parhaasta naissivuosasta elokuvasta "Sanovat sitä rakkaudeksi" (1939). Uspenskaja näytteli vanhaa mustalaisennustaja Malevaa kauhuelokuvissa "Ihmissusi" (1941) ja jatko-osassa "Frankenstein Meets the Wolf Man" (1943), joista hänet muistetaan nykyisin ehkä parhaiten. Hänen muihin menestyselokuviin lukeutuvat myös "Kun sateet tulivat" (1939), "Sumujen silta" (1940), "Tanssi, tyttö, tanssi" (1940), "Uhkapeliä Shanghaissa" (1941) ja "Renkaita vedessä" (1942). Näissä elokuvissa Uspenskajan vastanäyttelijöinä olivat muun muassa Walter Huston, Mary Astor, Irene Dunne, Charles Boyer, Myrna Loy ja Vivien Leigh sekä ohjaajina William Wyler, Clarence Brown ja Mervyn LeRoy. Uspenskajan viimeiseksi elokuvaksi jäi vuonna 1949 ensi-iltansa saanut "Suukkoja hämärässä".


title: Maria Uspenskaja

text: Maria Uspenskaja kuoli 73-vuotiaana aivoinfarktiin 3. joulukuuta vuonna 1949 saatuaan kolme päivää aiemmin vaikealaatuisia palovammoja asuntonsa palossa Los Angelesissa, Kaliforniassa. Palon syyksi kerrottiin, että Uspenskaja oli nukahtanut polttaessaan savuketta, josta palo sai alkunsa. Uspenskaja haudattiin Glendaleen, Forest Lawn Memorial Parkin hautausmaalle. Hänen hautakiveensä on virheellisesti kaiverrettu syntymävuodeksi 1887.


title: Ymppäys (metallioppi)

text: Metalliteollisuudessa ymppäämisellä tarkoitetaan metallisulan seostamista aineella, joka muodostaa jähmettymisreaktiossa jähmettymisytimiä.


title: Ymppäys (metallioppi)

text: Ymppäämällä saadaan valanteeseen pienikokoinen tasa-aksiaalinen raerakenne.


title: David Whittaker

text: David Whittaker (s. 24. huhtikuuta 1957) on tietokonepelimusiikin säveltäjä, jonka musiikki on erityisesti tullut tutuksi 1980-luvun ja 1990-luvun alun tietokonepeleistä. Whittaker aloitti uransa Commodore 64:llä vuonna 1983, ja hän teki musiikkia myös useimmille muille tuon ajan kotitietokoneille.


title: David Whittaker

text: Whittakerin sävellyksiä on mm. Commodore Amigalle julkaistuissa peleissä "Obliterator", "Speedball I" ja "Shadow of the Beast I". Commodore 64:llä tunnetuimpia kappaleita ovat esimerkiksi musiikit peleistä "Armageddon Man" ja "Glider Rider". Pelistä "Lazy Jones" puolestaan napattiin Whittakerin tekemä riffi Zombie Nation -yhtyeen listahittiin "Kernkraft 400".


title: David Whittaker

text: Whittaker oli alun perin enemmänkin pelien ohjelmoija ja suunnittelija, mutta päätyi muusikoksi. Ensimmäiset vuodet hän ohjelmoi musiikin suoraan konekielellä käyttämättä mitään musiikkiohjelmaa. Whittakerin tuotanto pelimusiikin alalla 1980-luvun lopussa on hyvin laajaa, mikä johtuu siitä, että hän sai jatkuvasti uusia työtarjouksia, joita kaikkia hän ei edes ehtinyt ottaa vastaan. Amigan Whittaker otti mielihyvin vastaan sen Paula-piirin ääniominaisuuksien takia, mutta hän käytti useimmissa Amigan peleissään samoja soitinääniä, joista Whittakerin Amiga-musiikin tunnistaa helposti. Peliin "Shadow of the Beast" Whittakerilta pyydettiin erityisen hyvää musiikkia, ja hän valitsi siihen myös soitinäänet huolellisemmin.


title: David Whittaker

text: Whittaker työskentelee edelleen peliteollisuuden parissa, muttei sävellä enää pelimusiikkia, vaan työskentelee ääniefektien ja puheen alalla. Hän sanoo, että muut osaavat tehdä musiikkia paremmin, ja on omien sanojensa mukaan yllättynyt, että hänet muistetaan tietokoneharrastajien keskuudessa edelleen.


title: Robert Smith

text: Robert James Smith (s. 21. huhtikuuta 1959 Blackpool, Englanti) on englantilaisen vuonna 1976 perustetun rock-yhtyeen, The Curen vokalisti, kitaristi ja sanoittaja.


title: Robert Smith

text: Robert on Alex ja Rita Smithin kolmas lapsi. Hänen sisariaan ovat Richard, Margaret ja Janet. Janet on naimisissa The Curen kitaristin, Porl Thompsonin kanssa. Jimi Hendrixin, The Beatlesin ja David Bowien innoittamana hän alkoi soittaa kitaraa jo 12-vuotiaana. Robert oli katolilaisessa koulussa, ja teini-iässä hän meni Mary's High Schooliin.


title: Robert Smith

text: Hän on kirjoittanut ja säveltänyt suurimman osan The Curen musiikista. Hän on ollut myös muissa yhtyeissä, kuten kitaristina Siouxsie and the Bansheesissä ja hänen sivuprojektissaan Steven Severin kanssa, The Glovessa. Smith on työskennellyt myös monien muiden yhtyeiden kanssa. Smithin tunnusmerkkejä ovat olleet 1980-luvun puolivälistä saakka kirkkaanpunainen huulipuna, musta pörröiseksi tupeerattu tukka sekä isot lenkkarit.


title: Robert Smith

text: Smith tapasi tulevan vaimonsa, Mary Poolen koulussa ollessaan 14-vuotias. He menivät naimisiin vuonna 1988 ja ovat olleet siitä asti yhdessä. Smith kirjoitti kappaleen "Love Song" häälahjaksi vaimolleen.


title: Robert Smith

text: Robert on kirjoittanut Disintegration-albumin kappaleet ollessaan masentunut, mutta hän on sanonut että kappaleet eivät kerro läheskään kaikkea mitä hän tuntee.


title: Jorma Härkönen

text: Jorma Kalevi Härkönen (s. 17. toukokuuta 1956 Saari) on suomalainen entinen keskimatkojen juoksija.


title: Jorma Härkönen

text: Härkönen voitti yllättäjänä pronssia Ateenan EM-kisojen 800 metrillä 8. syyskuuta 1982. Härkönen, joka tilastoissa ennen kisaa ei ollut lähellekään kärkeä, puristi loppusuoralla kolmanneksi voittaen ajallaan 1.46,90 Ison-Britannian neljänneksi tulleen Garry Cookin neljällä sadasosalla. Kilpailussa Länsi-Saksan Hans-Peter Ferner voitti yllättäen suuren ennakkosuosikin Sebastian Coen.


title: Jorma Härkönen

text: Helsingin MM-kisoissa 1983 Härkönen juoksi alkuerässään kakkoseksi uransa parhaalla ajalla 1.46,39. Ajallaan Härkönen oli tuolloin kautta aikojen kolmanneksi nopein suomalaisjuoksija . Välierässään Helsingissä Härkönen jäi viimeiseksi eikä selviytynyt finaaliin.


title: Jorma Härkönen

text: Jorma Härkönen keskittyi urallaan 800 metrin juoksuun, mutta juoksi kuitenkin 400 metrillä ennätyksen 48,17 vuonna 1979. Suomen mestaruuden 800 metrillä hän voitti viisi kertaa peräkkäin vuosina 1980, 1981, 1982, 1983 ja 1984 .


title: Hauts-Bassins

text: Hauts-Bassins on hallintoalue Burkina Fason länsiosassa. Sen pääkaupunki on Bobo-Dioulasso. Alueella on vuoden 2006 väestönlaskennan mukaan 1 469 604 asukasta. Sen pinta-ala on 25 574 neliökilometriä.


title: Hauts-Bassins

text: Alue käsittää 9,4 % Burkina Fason pinta-alasta. Se rajoittuu pohjoisessa Boucle du Mouhounin, idässä Sud-Ouestin ja etelässä Cascadesin alueeseen sekä lännessä Maliin.


title: Hauts-Bassins

text: Maisemaa leimaavat tasangot, ylängöt, kalliot, kukkulat ja laaksot. Alueelta alkunsa saavia jokia ovat Mouhoun eli Musta-Volta, Banifing, Tuy eli Grand Balé, Comoé ja Léraba.


title: Hauts-Bassins

text: Ilmasto on sudanilaistyyppinen. Vuotuinen sademäärä on 800–1200 millimetriä. Vuodenaikoja on kaksi. Sadekausi kestää toukokuusta loka-marraskuuhun. Keskilämpötilat vaihtelevat 24 ja 30 asteen välillä.


title: Hauts-Bassins

text: Kasvillisuus edustaa kaikkia savannityyppejä. Alueella sijaitsee 16 metsäaluetta. Eläinkuntaan kuuluu muun muassa norsuja, virtahepoja ja apinoita.


title: Hauts-Bassins

text: Alueeseen kuuluu kolme provinssia, 33 departementtia, kolme kaupunkikuntaa, 30 maalaiskuntaa ja 472 kylää. Provinssit ovat Houet, Kénédougou ja Tuy ja kaupungit Bobo-Dioulasso, Houndé ja Orodara.


title: Hauts-Bassins

text: Alueella asuu 10,5 % Burkina Fason väestöstä. Kaupunkiväestön osuus on 37,6 %, mikä on huomattavasti enemmän kuin maassa keskimäärin (22,7 %). Yli puolen miljoonan asukkaan Bobo-Dioulasso on Ouagadougoun jälkeen Burkina Fason toiseksi suurin kaupunki.


title: Hauts-Bassins

text: Asukkaat ovat etupäässä dljulia, moseja, senufoja, boboja ja fulbeja. Puhutuimmat kielet ovat moore (29,5 %), djula (27,1 %), bobo, (10,8 %), senufo (7,6 %) ja bwamu (5,3 %). Djulaa tai bambaraa puhutaan varsinkin kaupungeissa (55,3 %). Muslimeja on 72,3 %, katolisia 13,1 %, animisteja 10,9 % ja protestantteja 2,7 %.


title: Hauts-Bassins

text: Alueen läpi kulkee Abidjanin ja Niameyn välinen maantie sekä Abidjanin–Nigerin rautatie. Väestöstä 68 % harjoittaa maanviljelyä ja karjanhoitoa. Muita elinkeinoja ovat kaupankäynti, käsityöammatit ja palvelut. Bobo-Dioulasso on tärkeä maan sisäisen sekä Norsunluurannikolle ja Maliin suuntautuvan kaupan keskus. Alueella on myös teollisuutta.


title: Kaškain kieli

text: Kaškain kieli on altailaisen kielikunnan turkkilaisten kielten eteläiseen ryhmään kuuluva kieli. Sitä puhuu äidinkielenään noin 923 000 kaškaita pääasiassa Fārsin provinssissa Iranissa. Kielen puhujamäärästä on myös toisenlaisia arvioita.


title: Kaškain kieli

text: Kaškain kieli on hyvin läheistä sukua azerille ja jotkut kielitieteilijät pitävät kaškaita vain azerin murteena. Erona azeriin kaškaita kirjoitetaan edelleen arabialaisella kirjaimistolla tai tarkemmin sanottuna sen persialaisella versiolla. Monet kaškait puhuvat myös persiaa.


title: Basmatiriisi

text: Basmatiriisi on Intiasta tai Pakistanista tuleva tuoksuva, pitkä- ja kapeajyväinen riisi. Sitä saa sekä valkeana että ruskeana. Basmatin kasvi on pitkä ja solakka ja kaatuu helposti kovissa tuulissa. Se ei tuota kovinkaan paljon riisiä, mutta laatu on ensiluokkaista ja myyntihinta on korkea niin Intian kuin ulkomaidenkin markkinoilla. Basmatiriisin eettisyyteen liittyy ongelmia sen viljelyn aiheuttamien kasvihuonekaasupäästöjen ja heikkojen työolojen vuoksi.


title: Basmatiriisi

text:
Basmatiriisiä on viljelty satoja vuosia. Sanotaan, että Himalajan alemmilta rinteiltä saa parasta basmatiriisiä ja Dehra Dun on näistä kaikkein paras. Joitain basmatiriisin muunnoksia siitä kasvatetaan nyt Yhdysvalloissa.
Patnariisi on basmatin läheinen sukulainen, ja sitä kasvatetaan Biharin osavaltiossa Intiassa.


title: Basmatiriisi

text: Basmatiriisin jyvät ovat paljon pidempiä kuin leveitä, ja ne kasvavat vielä lisää pituutta, kun ne keittää. Keittämisen jälkeen jyvät pysyvät kiinteinä eivätkä tartu toisiinsa kiinni. Normaali keittoaika on noin 20 minuuttia, ja yleensä kokit pesevät ja liottavat riisiä puolesta tunnista kahteen tuntiin ennen keittämistä.


title: Basmatiriisi

text: Basmatista on olemassa useita muunnelmia. Perinteisesti muunnetut ovat Basmati-370 ja Basmati-Ranabipura, ja hybridimuunnelma on Pusa Basmati 1 (toiselta nimeltään Todal). Tuoksuvia riisejä, jotka on sovellettu basmatista, ovat PB2 (myös sugandh-2), PB3 ja RH-10.


title: Basmatiriisi

text: Basmatiriisiä pidetään epäeettisenä riisinä, koska sen kasvatuksesta vapautuu suuret metaanipäästöt ilmakehään ja koska monissa maissa satoa ovat korjaamassa pakkotyöläiset.


title: Audi Sport Team Abt Sportsline

text: Audi Sport Team Abt Sportsline on Abt Sportslinen talli, joka kilpailee Saksan vakioautojen sajassa DTM:ssä. Talli käyttää autonaan Audi A4 DTM 2006:sta.


title: Audi Sport Team Abt Sportsline

text: Vuoden 2006 kuljettajat tallissa ovat:


title: Richard Joseph

text: Richard Joseph (23. huhtikuuta 1953 – 4. maaliskuuta 2007) oli tietokonepelimusiikin säveltäjä, jonka musiikki on tullut tutuksi useista Commodore 64:n ja Amigan peleistä. Joseph tuli tutuksi Commodore 64:llä erityisesti Barbarianin, Defender of the Crownin ja Antiriadin taustamusiikeista. Hänen uransa alkoi vuonna 1986 hänen vastatessaan lehti-ilmoitukseen, jossa etsittiin pelimuusikkoa.


title: Richard Joseph

text: Joseph nautti suurinta suosiotaan Amigalle 1990-luvun alussa säveltämiensä kappaleiden myötä; hän työskenteli tuolloin kulta-aikojaan viettävien Bitmap Brothersin ja Sensible Softwaren laskuun. Cannon Fodderin ja Sensible Soccerin alkumusiikeissa oli jopa laulua, mikä oli tuohon aikaan täysin uutta. Joseph sovitti tai sävelsi pelimusiikin useisiin muihin Amigalla kuuluisiin peleihin, kuten Moonstone, Chaos Engine, Gods, James Pond ja Mega Lo Mania.


title: Richard Joseph

text: Joseph kuoli keuhkosyöpään 4. maaliskuuta 2007 53-vuotiaana.


title: H5N1:n levinneisyys

text: H5N1 on lintuinfluenssana tunnetun influenssavirus A:n alatyyppi. Tällä hetkellä sen maailmanlaajuinen leviäminen lintujen välityksellä muodostaa huomattavan pandemiariskin.


title: H5N1:n levinneisyys

text: Vuoden 2006 alussa H5N1 levisi Afrikkaan ja Eurooppaan muuttolintujen mukana. Tämä voi merkitä sitä, että virus on saanut useissa maanosissa muuttolinnuista uuden isännän, mikä puolestaan muuttanee siipikarjanhoidon käytäntöjä pysyvästi.


title: H5N1:n levinneisyys

text: Egyptissä kaiken kaikkiaan viidessä ihmisessä on havaittu vaarallista H5N1 -tautia. Toistaiseksi kaksi ihmistä on kuollut siihen, molemmat vuoden 2006 maaliskuussa.


title: H5N1:n levinneisyys

text: 1997 Hongkongissa havaittujen tapausten jälkeen H5N1-epidemiat ovat surmanneet kymmeniä miljoonia lintuja joko suoraan tai välillisesti, kun sairastuneita lintuja on hävitetty pandemian ehkäisemiseksi. Hongkongissa 1997 tartunnan oli saanut 18 ihmistä, joista kuusi kuoli. Taudin uudelleen puhkeaminen helmikuussa 2003 aiheutti kaksi tartuntatapausta. Toinen sairastuneista kuoli.


title: H5N1:n levinneisyys

text: Indonesiassa havaittiin 2005 17 tartuntatapausta, mistä 11 johti kuolemaan. 2006 tartunnan saaneista yhdeksästä henkilöstä on helmikuuhun 2006 mennessä kuollut kahdeksan. Epäillään myös että Indonesiassa on tarttunut H5N1-influenssaa ihmisestä ihmiseen.


title: H5N1:n levinneisyys

text: Irakissa 2006 yksi ihminen on saanut tartunnan ja kuollut siihen helmikuuhun 2006 mennessä.


title: H5N1:n levinneisyys

text: Japanissa ilmoitettiin tammikuussa 2004 kuudentuhannen kanan kuolleen yhdellä tilalla viruksesta. Siitä ei kuitenkaan aiheutunut ihmishenkien menetyksiä. Edellisen kerran Japanissa tavattiin tartuntoja 1925.


title: H5N1:n levinneisyys

text: Kambodžassa on neljä ihmistä sairastunut H5N1-lintuinfluenssaan 2005 ja he kaikki kuolivat saman vuoden aikana.


title: H5N1:n levinneisyys

text: Kiinassa 2005 H5N1-lintuinfluenssaan sairastui kahdeksan ihmistä, joista viisi kuoli. 2006 on sairastunut neljä ihmistä, joista kolme on kuollut helmikuuhun 2006 mennessä.


title: H5N1:n levinneisyys

text: Etelä-Koreassa ensimmäiset H5N1-tapaukset todettiin joulukuussa 2003, mutta niistä ei aiheutunut kuolintapauksia ihmisille.


title: H5N1:n levinneisyys

text: Puolan pääeläinlääkäri vahvisti 5. maaliskuuta, että Toruńin kaupungissa Veiksel-joen rannalta kuolleina löydetyt joutsenet olivat puolalaisen laboratorion mukaan kuolleet H5N1-lintuinfluenssaan. (Reuters 6.3. / People's Daily Online 6.3./China Daily)


title: H5N1:n levinneisyys

text: Ranskassa ensimmäiset lintuinfluenssatapaukset löytyivät siipikarjatilalta torstaina 23. helmikuuta 2006, kun tilalta löytyi kuolleita kalkkunoita. Kasvattajan mukaan linnut olivat olleet sisätiloissa. Tutkijat epäilevätkin, että linnut ovat saaneet tartunnan pehkuina käytetyistä oljista, joista löytyi ankkojen jätöksiä. Kyseessä on ensimmäinen tapaus, jossa tautia löydettiin tarhatuista linnuista EU:n alueella.


title: H5N1:n levinneisyys

text: Ruotsin Oskarhamnista, maan kaakkoisrannikolta löydettiin kaksi kuollutta tukkasotkaa. Ruotsin maatalousvirasto on vahvistanut, että linnut kuolivat H5N1-virukseen.


title: H5N1:n levinneisyys

text: Thaimaassa havaittiin 2003 kolme tartuntatapausta, mitkä kaikki johtivat kuolemaan. 2004 29 tapauksesta oli 20 kuolemaan johtavia ja 2005 viidestä tapauksesta kaksi. Helmikuuhun 2006 mennessä ei ole Thaimaassa havaittu uusia tapauksia.


title: H5N1:n levinneisyys

text: Turkissa on 2006 havaittu 12 tapausta, mistä neljä on johtanut kuolemaan helmikuuhun 2006 mennessä.


title: H5N1:n levinneisyys

text: Krimin niemimaalla on havaittu lintuinfluenssaa siipikarjassa marraskuussa 2005 alkaen. (OIE)


title: H5N1:n levinneisyys

text: Unkarista lintuinfluenssaa löydettiin Csongradista Kaakkois-Unkarista 24.1.2007. Kyseessä on ensimmäinen kerta sitten elokuun kun tauti löydettiin EU-alueelta.


title: H5N1:n levinneisyys

text: Tammikuussa 2004 ilmoitettiin 40 000 kanan saaneen tartunnan kuolleisuuden lähetessä 100%:ia johtaen lisäksi 30 000 kanan teurastukseen.


title: H5N1:n levinneisyys

text: Joulukuussa 2003 Hanoissa ja sitä ympäröivissä maakunnissa ilmoitettiin oli 14 vakavaa tartuntatapausta. Potilaista 13 oli lapsia ja yksi aikuinen. Tammikuun puoliväliin 2004 mennessä aikuinen potilas ja 11 lasta oli kuollut.


title: Bataviasalaatti

text: Bataviasalaatit ovat keräsalaatin ("Lactuca sativa" var. "capitata") risteytyksiä. Jotkut lajikkeet muodostavat löyhiä keriä. Niiden lehdet ovat rapeat ja poimuiset, joillakin lajikkeilla punaiset, toisilla vihreät. Bataviasalaattia käytetään salaateissa keräsalaatin tapaan, mutta myös koristeluun sekä ruokapöydässä että puutarhassa nopeakasvuisena koristekasvina.


title: Makea vesi

text: Makea vesi tarkoittaa vettä, johon ei ole liuennut suolaa ja joka on yleensä juomakelpoista. Termiä käytetään erottamaan järvi-, joki-, sade- ja pohjavesi sekä jäätiköihin sitoutunut vesi merivedestä, jota maapallon vedestä on selkeästi suurin osa, noin 97 prosenttia.


title: Makea vesi

text: Veden lämpötilan vaihdellessa myös sen ominaispaino vaihtelee. Makea vesi on painavinta +4-asteisena. Esimerkiksi kalat ja muut eliöt hyötyvät talvella tästä siten, että vedet eivät jäädy pohjaan asti.


title: Makea vesi

text: Makea vesi on monin paikoin erittäin niukka luonnonvara. Yhdistyneet kansakunnat arvioi, että makean veden kulutus kuusinkertaistui 1900-luvun aikana, mikä on yli kaksi kertaa enemmän kuin väestön kasvu kyseisenä ajanjaksona. Noin 18 prosentilla maailman väestöstä eli 1,2 miljardilla ihmisellä ei ole käytössään puhdasta juomavettä. Lisäksi on arveltu, että ilmastonmuutoksen myötä kuivat alueet ja kuivuuskaudet lisääntyvät. Tämä saattaa pahimmillaan johtaa konflikteihin. Jo tähän mennessä kiistely makean veden varannoista on vakavoittanut esimerkiksi arabien–Israelin konfliktia.


title: Crème bavaroise

text: Crème bavaroise tai bavarois on kylmä kermavanukas. Se valmistetaan munankeltuaisista, sokerista ja kermasta, hyydytetään liivatteella ja maustetaan liköörillä. Vanukas tarjoillaan jälkiruokana usein esimerkiksi hedelmien tai hillon kanssa.


title: NK

text: NK eli Nordiska Kompaniet on ruotsalainen tavarataloketju, jonka tavaratalot sijaitsevat Hamngatanilla Tukholmassa ja Östra Hamngatanilla Göteborgissa.


title: NK

text: Tukholman NK avattiin vuonna 1902, kun kaksi miestä, K.M. Lundberg ja Joseph Leja perustivat tavaratalon. Alkuunpanija oli ollut Josef Sachs. Nykyinen tavaratalorakennus Hamngatanilla avattiin 22. syyskuuta 1915. Rakennuksen on suunnitellut arkkitehti Ferdinand Boberg. Tavaratalossa otettiin käyttöön Ruotsin ensimmäiset liukuportaat. Tavarataloa on laajennettu 1961–1963 ja 1971–1973.


title: NK

text: Göteborgin NK perustettiin vuonna 1971, kun NK otti haltuunsa Göteborgsvaruhuset Ferd. Lundquist & Co:n, joka oli perustettu vuonna 1864. Näin NK hautasi ajatuksen uudisrakennuksen rakentamisesta Nordstanin ostoskeskukseen.


title: NK

text: NK avasi myymälöitä myös ulkomaille, muun muassa Pietariin (1908–1917), Moskovaan (1913–1917) sekä Buenos Airesiin (1920-1934). NK-tavaratalo avattiin Farstaan vuonna 1960, Malmön tavaratalo avattiin vuonna 1963 ja Täbyn tavaratalo vuonna 1974.


title: NK

text: NK:n talous alkoi muuttua vuosien 1969–1982 välillä. 1980-luvun loppuun tullessa tavaratalojen käyttökustannukset alkoivat nousta sietämättömiksi. Tämän vuoksi Farstan, Malmön ja Täbyn tavaratalot lopetettiin ja loput tavaratalot ryhtyivät toimimaan franchising-periaatteella.


title: Tornion räjähdysonnettomuus

text: Tornion räjähdysonnettomuus tapahtui 22. heinäkuuta 1945 sotilaiden lastatessa ammuksia rautatievaunuihin. Onnettomuudessa sai surmansa 16 suomalaissotilasta.


title: Tornion räjähdysonnettomuus

text: Sotilaat olivat lastaamassa ampumatarvikkeita ja räjähdysaineita rautatievaunuihin 70 metrin päässä Tornion rautatieasemalta. Paikkaa kutsuttiin Pikku-Berliiniksi, ja sinne oli koottu saksalaisten Torniosta perääntymisen jälkeen kaikenlaista sotasaalista. Lapin sota oli päättynyt huhtikuussa, ja pohjoisesta tuotiin runsaasti ammuksia. Nyt lastattiin Ouluun vietäväksi suomalaisvalmisteisia kranaatinheittimien, kenttätykkien ja panssarintorjuntatykkien ammuksia sekä panssarivaunu- ja polkumiinoja.


title: Tornion räjähdysonnettomuus

text: Kello 20.40 räjähti. Ensimmäistä räjähdystä seurasi toinen. Kaksi jättimäistä tuli- ja savupilaria kohosi parin sadan metrin korkeuteen, ja paineaallot tärisyttivät Haaparannankin taloja. Kranaatit ja sirpaleet vinkuivat ilmassa torniolaisten rynnätessä väestönsuojiin. Haaparannan puolella poliisi eristi lähikorttelit. Kaupunkilaisia tungeksi myös tapahtumapaikalle, ja poliisi joutui hätistelemään heitä kauemmaksi.


title: Tornion räjähdysonnettomuus

text: Ammusten räjähtelyä kesti puolitoista tuntia. Paikalle saapuivat Tornion ja Haaparannan palokunnat ambulansseineen, mutta ne eivät voineet lähestyä paikkaa. Paloa sammutettiin puutavaravaunujen takaa sen verran kuin kyettiin. Tuli ei kuitenkaan päässyt leviämään 60 metrin päässä olevaan ammusvarastoon.


title: Tornion räjähdysonnettomuus

text: Vasta räjähdysten tauottua voitiin todeta, että kahdeksan ammusvaunua oli tuhoutunut. Ammusvaunujen ja rautatien paikalle oli syntynyt valtavat kuopat, ja kiskot ja ratapölkyt olivat kadonneet. Parakit olivat lentäneet ilmaan, mutta koska lähellä ei ollut asutusta, muut kiinteistövahingot jäivät rikkoutuneisiin ikkunoihin Torniossa ja Haaparannassa. Ikkunoita rikkoutui kahden kilometrin säteellä, ja sirpaleita lensi Haaparantaan saakka.


title: Tornion räjähdysonnettomuus

text: Onnettomuudessa kuoli 15 sotilasta, joista osasta löytyi vain rippeitä mutta eräistä ei jälkeäkään. Silpoutuneiden ruumiiden lisäksi paikalta löytyi kaksi pahoin loukkaantunutta. Viisi miestä pelastui onnettomuudesta ehjin nahoin. Autonkuljettaja hyppäsi ojaan ja pääsi sitä myöten poistumaan. Neljä miestä räjähdys heitti ilmaan, mutta he eivät silti loukkaantuneet. Toinen loukkaantuneista kuoli seuraavana päivänä, joten uhrien lukumääräksi tuli 16. Onnettomuudessa kuolivat asemestari Armas Piispala, kaksi alikersanttia, korpraali ja 12 sotamiestä.


title: Tornion räjähdysonnettomuus

text: Yhtään ensimmäisen räjähdyksen silminnäkijää ei jäänyt eloon. Siksi räjähdyksen alkusyyksi voidaan vain arvella huolimattomuutta tai varomattomuutta. Sitä, miksi yksi ammuslaatikko sai sellaisen kolahduksen, että se räjähti, ei tiedetä.


title: Michael Land

text: Michael Z. Land (s. 1961) on yhdysvaltalainen tietokonepelimusiikin säveltäjä, jonka tuotanto on tullut tutuksi useista LucasArtsin tietokonepeleistä.


title: Michael Land

text: Huhtikuussa 1990 Land sai töitä Lucasfilm Gamesista (nykyään nimellä LucasArts), joka oli "Tähtien sota" -elokuvista tutun George Lucasin omistama pelitalo. Land työskenteli yhtiössä ohjelmoijana ja muusikkona. Hänen ensimmäisenä työtehtävänsä oli "The Secret of Monkey Islandin" taustamusiikin säveltäminen. Pelin taustamusiikin työstäminen antoi Landille tilaisuuden näyttää kykynsä, sillä hän ei ollut koskaan säveltänyt mitään karibialaistyylistä musiikkia.


title: Michael Land

text: Monkey Islandin käyttämä äänimoottori huolestutti Landia, sillä hänestä oli mahdotonta yhdistää taustamusiikkia ruudun tapahtumiin. Land aloitti työn iMUSE:n parissa, joka ratkaisisi tämän ongelman. Projekti paisui kuitenkin haastavammaksi kuin hän oli odottanut, ja Land kutsui apuun ystävänsä, Peter McConnellin. Alun perin he suunnittelivat iMUSE:n edistyneeksi MIDI-sekvensseriksi, mutta vuosien varrella siitä muodostui pikemmin tapa ohjata taustamusiikin käyttäytymistä pelin edetessä. Land johti myös yhtiön ääniosastoa, ja iMUSE:n kehityksestä aiheutuneiden kiireidensä takia hän palkkasi toisen ystävänsä, Clint Bajakianin, säveltämään pelimusiikkia puolestaan.


title: Michael Land

text: iMUSE:n valmistuttua Land palasi säveltäjän työhönsä ja teki lisää musiikkia LucasArtsin peleihin.


title: Corpus Christii

text: Corpus Christii on portugalilainen black metal -yhtye. Se perustettiin Lissabonissa vuonna 1998. Alkuperäiset jäsenet olivat Nocturnus Horrendus (laulu, kitara, basso) ja Ignis Nox (koskettimet, lyömäsoittimet). Ensimmäinen demo, "Anno Domini", julkaistiin vuonna 1998. Yhtye on julkaissut levyjä muun muassa Undercover Recordsin kautta.


title: Aivosähkökäyrä

text: Aivosähkökäyrä (elektroenkefalografia, engl. electroencephalography; EEG) on menetelmä aivojen sähköisten ilmiöiden kuvaamiseen. EEG:ssä päänahkaan kiinnitetään elektrodeja, joilla mitataan aivotoiminnan aiheuttamia sähköisiä potentiaaleja. Kliinisessä tutkimuksessa EEG:tä käytetään erityisesti epilepsian diagnosoimiseen, sillä se voidaan havaita aivosähkökäyrällä selvänä poikkeamana normaalimittauksesta. Toissijaisesti EEG:tä käytetään myös kooman, enkefalopatian ja aivokuoleman diagnosointiin. Aikaisemmin EEG:tä on käytetty myös ensisijaisena diagnostisena menetelmänä kasvainten, aivoverenkierron häiriöiden ja muiden alueittaisten aivosairauksien tunnistamiseen. Sen käyttöä on sittemmin vähentynyt erityisesti uusien kuvantamismenetelmien, kuten magneettikuvauksen ja CT-kuvauksen kehittymisen myötä.


title: Aivosähkökäyrä

text: Normaalisti aivosähkökäyrän aaltomuodoilla on tarkoin määritellyt ominaispiirteet. Aaltojen muutosten perusteella voi diagnostisoida mahdollista aivotoiminnan häiriön luonnetta ja laajuutta.


title: Aivosähkökäyrä

text: Myös ADHD:n, migreenin ja muiden keskushermostopohjaisten häiriöiden tutkimus EEG:n ja siihen liittyvän hermopalautteen avulla on yleistymässä hiljalleen aivosähkökäyrien entistä monipuolisempien analysointimenetelmien ansiosta.


title: Baba (kakku)

text: Baba on itäisen Euroopan (kuten Puolan) ja Venäjän keittiöön kuuluva, pääsiäisenä syötävä vehnätaikinasta valmistettu, hiivalla kohotettu, rusinoita tai korintteja sisältävä makea kakku tai leivos. Se tarjoillaan usein pashan kera. Se voidaan kostuttaa rommilla tai madeiralla ja koristella sokerivesikuorrutuksella.


title: Abused Majesty

text: Abused Majesty on puolalainen sinfonisen black metalin yhtye, joka perustettiin vuonna 1998 Białystokissa.


title: Abused Majesty

text:
Yhtyeen ensimmäinen täysimittainen studioalbumi oli vuonna 2004 ilmestynyt "Serpenthrone".
EP:t


title: Möbius-kuvaus

text:
Möbius-kuvaukset ovat muotoa
olevia kuvauksia, missä "a", "b", "c" ja "d" ovat mielivaltaisia kompleksilukuja. Möbius-kuvaukset on määritelty laajennetulta kompleksitasolta itselleen. Bilineaarinen kuvaus on erikoistapaus Möbius-kuvauksesta. Möbius-kuvaukset ovat saaneet nimensä saksalaisen matemaatikon ja astronomin August Ferdinand Möbiuksen mukaan.


title: Möbius-kuvaus

text: Möbius-kuvaukset ovat muotoa


title: Möbius-kuvaus

text:
olevia kuvauksia, missä "a", "b", "c" ja "d" ovat kompleksilukuja, jotka toteuttavat ehdon "ad" − "bc" ≠ 0. Möbius-kuvaukset on määritelty konformaaleina kaikkialla paitsi kun formula_3, jolloin on määritelty, että formula_4.
Ne ovat konformisia bijektioita formula_5→formula_6
missä formula_5 tarkoittaa laajennettua kompleksitasoa formula_8 eli kompleksitasoa, johon on lisätty äärettömyyspiste. Laajennettua kompleksitasoa kutsutaan myös Riemannin palloksi.


title: Möbius-kuvaus

text:
Möbius-kuvaukset voidaan esittää yhdistettynä kuvauksena siirrosta, venytyksestä ja kierrosta sekä inversiosta, missä operaatio "siirto" on muotoa formula_9, operaatio "venytys ja kierto" on muotoa formula_10 ja operaatio "inversio" on muotoa formula_11
Möbius-kuvaukset kuvaavat suorat ja ympyrät joko suoriksi tai ympyröiksi siten, että operaatio "inversio" saattaa muuttaa suoran ympyräksi tai päinvastoin.
Konformikuvauksina Möbius-kuvaukset säilyttävät kulmat.


title: Möbius-kuvaus

text:
Möbius-kuvaukset säilyttävät pisteiden välisen kaksoissuhteen:
Olkoot "a", "a", "a" ja "a" kompleksilukuja, joille "a" ≠ "a" kun "j" ≠ "k". Tällöin näiden kaksoissuhde on luku
Jos jokin "a" = ∞ on kaksoissuhde määriteltäva raja-arvona, kun "a" → ∞.
Möbius-kuvaukset säilyttävät kaksoissuhteen, eli siis Möbius-kuvauksessa "w" = "f(z)"
["w", "w", "w", "w"] = ["z", "z", "z", "z"].


title: Möbius-kuvaus

text: Möbiuskuvaukset muodostavat ryhmän, niin sanotun Möbius-ryhmän, kuvausten yhdistämisen suhteen.


title: Möbius-kuvaus

text:
Seuraavassa esimerkissä käytetään hyväksi Möbius-kuvausten ominaisuutta säilyttää pisteiden välinen kaksoissuhde:
Etsitään Möbius-kuvaus, joka vie origokeskisen yksikkökiekon "D(0, 1)" ylemmälle puolitasolle. Käytetään kaksoissuhdetta. Kiinnitetään yksikkökiekon reunapisteet "z" = "1", "z" = "i", "z" = "-1" ja ylemmän puolitason reunapisteet "w" = "-1", "w" = "0", "w" = "1". Pisteiden kiinnityksessä on huomioitu niiden järjestys alueisiin nähden, eli kuljettaessa pisteestä "z" pisteen "z" kautta pisteeseen "z" jää yksikkökiekko vasemmalle puolelle ja kuljettaessa pisteestä "w" pisteen "w" kautta pisteeseen "w" jää ylempi puolitaso vasemmalle puolelle. Sopiva kuvaus saadaan ratkaisemalla "w" yhtälöstä
missä "w", "w", "w", "z", "z" ja "z" ovat edellä kiinnitetyt pisteet. Saamme}


title: Marras

text: Suomen kielessä erilaisia kuolemaan liittyviä ilmiöitä ja ennusmerkkejä on kutsuttu nimityksellä marras. Suomalaisten kansanuskomusten yhteydessä martaat ovat muun muassa kuolleiden sieluja, pian kuolevia ihmisiä tai kuoleman ennusmerkkejä, toisinaan myös menninkäisiä muistuttavia Manalan olentoja.


title: Marras

text: Erityisen suuri kalastajan, linnustajan tai muun pyytäjän saalis on voinut olla marras, kuoleman ennusmerkki. Eräässä uskomuksessa marras on jättiläiskala, kalojen kuningas. Martaan saaneelle kalastajalle saalis on kuitenkin ennustanut kuolemaa.


title: Marras

text: Marras ("marta") tarkoittaa usein kuolemaa tekevää ihmistä tai vainajaa. Se on lainautunut suomeen indoiranilaisen kantakielen sanasta "*mr̥tás", joka taas polveutuu indoeurooppalaisen kantakielen sanasta "*mr̥tós", jonka juuri on kuolemaa tarkoittava "*mer-". Juuresta ovat kehittyneet muiden muassa latinan sanat "mori" (kuolla), "mors" (kuolema) ja "mortalis" (kuolevainen), joista on johdettu muun muassa englannin "mortal" (kuolevainen), ranskan "mort" (kuolema), "mortel" (kuolevainen), "mourir" (kuolla) ja espanjan "mortal" (kuolevainen), "morir" (kuolla) ja "muerte" (kuolema).


title: Yiannis Kouros

text: Yiannis Kouros (, s. 13. helmikuuta 1956, Trípoli, Kreikka) on australialainen kreikkalaissyntyinen ultrapitkien matkojen juoksija. Hänen nimissään on monien ultrajuoksumatkojen maailmanennätykset.


title: Yiannis Kouros

text: IAU:n mukaan (ennätykset päivitetty 27. kesäkuuta 2005)


John F. Kennedyn kansainvälinen lentoasema on kansainvälinen lentoasema, joka sijaitsee Jamaica-lahden rannalla, Queensissa, New Yorkissa, Yhdysvalloissa. Aseman nimi oli aikaisemmin "Idlewild", ja se nimettiin John F. Kennedyn mukaan joulukuussa 1963.


title: John F. Kennedyn kansainvälinen lentoasema

text: JFK toimii kotikenttänä muun muassa American Airlinesille, Delta Air Linesille ja jetBlue Airwaysille. Vuonna 2013 lentoaseman kautta kulki 50 miljoonaa matkustajaa.


text: JFK hoitaa noin 17 prosenttia mantereiden välisistä lennoista. Vuonna 2002 lentoaseman kautta kulki päivittäin noin 50 000 kansainvälistä matkustajaa. JFK:n ja Lontoon Heathrow’n lentoaseman välinen lentoreitti on yksi Yhdysvaltojen suosituimmista. Vuonna 2000 kyseisellä reitillä matkusti 2,9 miljoonaa matkustajaa. Muut suositut kohteet JFK:sta ovat Pariisi, Frankfurt ja Tokio. Melkein sata lentoyhtiötä yli 50 maasta liikennöi säännöllisesti JFK:n lentoasemalle. Muun muassa American Airlines, Delta Air Lines, British Airways, Lufthansa ja United Airlines ovat tuttuja näkyjä JFK:n kentällä.


text: JFK:ssa tehdään parhaillaan noin 10,3 miljardin dollarin remonttia. JFK:lla avattiin juuri uusitut terminaalit 1, 4 ja 8. Nyt remontit ovat siirtyneet terminaali 5:een. Muut terminaalit uusitaan vaiheittain myöhemmin.


text: JFK on myös yksi vilkkaimmista kansainvälisistä rahtilentokentistä. Yli 21 prosenttia Yhdysvaltojen kansainvälisestä rahdista kuljetetaan JFK:n kautta. Eniten rahtia kuljetetaan Tokioon, Souliin ja Lontooseen.


text: Vuonna 2000 Korean Air Cargo avasi 102 miljoonaa dollaria maksaneen rahtiterminaalin JFK:lle. Myös Lufthansa, FedEx, Japan Airlines, Singapore Cargo, Air France ja Asiana Airlines ovat JFK:n merkittäviä rahtia kuljettavia lentoyhtiöitä.Terminaaleja ympäröi yhteensä neljä kiitotietä. Kiitotie 13R/31L on Pohjois-Amerikan toiseksi pisin kaupallisen liikenteen käytössä oleva kiitotie, ja sillä on pituutta 4 442 metriä.


text: 11 porttia, uusi rakennus valmistunut vuonna 1998. Alkuperäinen terminaali on peräisin vuodelta 1958. Suurimpina terminaalin rahoittajia olivat Korean Air, Lufthansa, Air France ja Japan Airlines.


text: Rakennettiin vuonna 1962. Kymmenen porttia välillä 20–29.


text: Avattiin vuonna 1960, ja laajennettiin vuonna 1971. Vuonna 1972 se oli maailman suurin terminaali.


text: Terminaali on avattu vuonna 2001 ja se korvasi entisen kansainvälisten lentojen terminaalin. Ainoa 24 tuntia avoinna oleva terminaali JFK:lla.


text: Entinen TWA:n terminaali, joka nykyään on halpalentoyhtiö jetBlue Airwaysin käytössä. Vanhan TWA Flight Centerinä tunnetun terminaalin on suunnitellut Eero Saarinen, ja se valmistui vuonna 1962. Se on lentoaseman kuuluisimpia nähtävyyksiä ja tunnusmerkkejä. Uusi terminaali valmistui vuonna 2008.


text: Terminaali rakennettiin alun perin National Airlinesille vuonna 1969. Tällä hetkellä se on JetBluen kotiterminaali. Terminaalissa on 14 porttia.Tunnettiin ennen nimellä "British Airways Terminal". Terminaali rakennettiin vuonna 1970 ja remontoitiin vuosina 1991 ja 2003. Terminaalissa on 12 porttia.


text: Terminaali valmistui vuonna 1960 ja tunnetaan nimellä "American Airlines Terminal". Terminaali uudistettiin kokonaan vuonna 2006–2008. Siitä tuli saman tien American Airlinesin terminaali. Tästä terminaalista lähtevät kaikki American lennot ja myös kaikki oneworld lennot


title: Rauman räjähdysonnettomuus

text: Rauman räjähdysonnettomuudessa 5. marraskuuta 1947 selluloosatehtaan kloorisäiliö räjähti ja myrkyllinen kloorikaasu levisi laajalle. Kemiallisesta reaktiosta alkunsa saanut onnettomuus aiheutti 19 ihmisen kuoleman ja 44 vakavan loukkaantumisen.


title: Rauman räjähdysonnettomuus

text: Rauma-Raahe Oy:n sellutehtaan valkaisuosastossa räjähti nestemäistä klooria sisältänyt säiliö kello 18.20. Teollisuuslaitos sijaitsi parin kilometrin päässä kaupungin keskustasta. Tehtaassa oli kuusi kloorisäiliötä, jotka olivat 8 metrin pituisia ja läpimitaltaan parimetrisiä. Yhteen säiliöön mahtui 26 tonnia klooria. Koska yksi säiliö oli tyhjä, sisälsivät säiliöt yhteensä 130 tonnia klooria. Valkaisuosastossa työskenteli 5–6 henkilöä, koko tehdasalueella työvuorossa olleiden lukumäärä oli 85–100 henkilöä.


title: Rauman räjähdysonnettomuus

text: Työntekijöiden mukaan räjähdys-sanan sijaan olisi parempi käyttää sanoja tussahdus tai jymähdys. Sen verran voimakas tussahdus kuitenkin oli, että se sai sortumaan kolmekerroksisen, 18 metriä korkean tiilirakennuksen, jossa säiliöt sijaitsivat. Rakennuksen sortuessa sen päädyssä ollut autovaja syttyi tuleen, jolloin vaja ja siinä olleet kolme autoa tuhoutuivat.


title: Rauman räjähdysonnettomuus

text: Kloori nousi räjähtäneestä säiliöstä pilvimäisenä patsaana. Työntekijät olivat melko hyvin tilanteen tasalla, mutta monellakaan ei ollut oikein pakenemistietä. Teknikko Lehmus kiirehti paikalle auttamaan, mutta hän sai niin pahan kloorimyrkytyksen, että kuoli kolmen tunnin kuluttua sairaalassa. Tehdassaleissa meluisten koneiden lähellä olleet eivät kuulleet räjähdystä, ja siksi saapuva kaasupilvi yllätti heidät. Lähellä olevaan kuitulevytehtaaseen kaasu tunkeutui muutamassa minuutissa ja aiheutti pahoja myrkytyksiä ja viisi kuolemaa.


title: Rauman räjähdysonnettomuus

text: Rauman palokunta ja sairasauto hälytettiin paikalle. Kloorin haju tuntui jo portilla. Palomiehet lähestyivät onnettomuuspaikkaa kaasunaamari päässään ja näkivät, miten kaasua purkautui säiliöstä valtavana suihkuna. Raumalle annettiin suurpalohälytys, ja kaasua alettiin neutraloida raunioihin suunnatuilla vesisuihkuilla. Paikalle saapuivat myös Rauman VPK, Lönnström-yhtiön palokunta ja Rauman poliisivoimat.


title: Rauman räjähdysonnettomuus

text: Tuulen alapuolista aluetta alettiin evakuoida, ja alueella aloitettiin uhrien etsinnät. Kaasupilvi kulki Notkolan ja Lonsin yli Pidesluotoon ja edelleen Syväraumaa kohden. Vielä 1,5 kilometrin päässä oli myrkytyksen saaneita, jotka oli vietävä sairaalaan. Karin kansakoulu varattiin evakuoituja varten.


title: Rauman räjähdysonnettomuus

text: Rauman sairaalaan, kulkutautisairaalaan ja kunnalliskotiin kuljetettiin lähes 200 myrkytyksen saanutta, joista osa pääsi kotiin samana päivänä. Myös pelastus- ja raivaustöissä olleet saivat myrkytysoireita. Lieviä kloorimyrkytyksiä lääkittiin maidolla ja viinalla. Rauman poliisilaitokselta tuotiin onnettomuuspaikalle kaikki takavarikoidut viinat myrkytyksen saaneita lääkitsemään. Myös Alkoholiliikkeen paikallinen johtaja hälytettiin mieskuoron harjoituksista avaamaan liikkeensä ovet.


title: Rauman räjähdysonnettomuus

text: Sadan metrin päässä säiliöistä sijainneessa tallissa olleet 12 hevosta ja toistakymmentä lammasta saivat myös kaasua. Lampaat jouduttiin lopettamaan heti, mutta hevoset kuljetettiin ulos. Hevosistakin osa tuupertui heti, osa vasta myöhemmin, ja kaikkiaan kahdeksan niistä menetti henkensä.


title: Rauman räjähdysonnettomuus

text: Räjähdystä seuranneena päivänä kaupungissa suruliputettiin ja elokuvat sekä muut huvit peruutettiin. Sairaaloissa potilaille annettiin happea ja penisilliiniä. Kymmenen päivän kuluttua Rauman sairaalassa oli edelleen 30 onnettomuuden uhria.


title: Rauman räjähdysonnettomuus

text: Vain yksi tehtaan säiliöistä räjähti, mutta muidenkin säiliöiden venttiileihin tuli vuotoja, joista tihkui kaasua. Säiliöiden päälle sortui seinätiiliä ja 60 tonnia kalkkia. Koska säiliöt vuosivat jatkuvasti, oli paikan raivaaminen kaasunaamari päässä hidasta, vaikka paikalle saapui myös armeijan pioneerijoukkue avustamaan raivaustyössä. Päivien kuluessa kaikki säiliöt vähitellen tyhjenivät.


title: SK Brann

text: Sportsklubben Brann on vuonna 1908 perustettu jalkapalloseura Bergenistä, Norjasta. Seuran miesten edustusjoukkue pelaa Norjan pääsarjassa Eliteserienissa.


title: SK Brann

text: 26. syyskuuta 1908 miesjoukko Chirten K. Granin ja Birger Gjestlandin johdolla kokoontui bergeniläisessä kahvilassa ja päättivät perustaa jalkapalloseuran. Seuran nimi oli aluksi muodossa "Ski- og Fodboldklubben Brann", mutta pian nimi muutettiin nykyiseen muotoonsa "Sportsklubben Brann". Ensimmäisen ottelunsa Brann pelasi toista bergeniläisjoukkuetta vastaan uudenvuodenpäivänä vuonna 1909. Ottelu päättyi lukemiin 1–1. Brannin otteet sen ensimmäisten vuosien aikana eivät olleet erityisen hyviä, mutta paranivat pikkuhiljaa ja vuonna 1917 joukkue selviytyi Norjan Cupin, missä se kuitenkin kärsi tappion Sarpsborgille maalein 4–1. Vuonna 1917 seura osti omaa kotikenttää varten tontin Bergenin eteläosasta. Stadion rakennettiin sijoittajien ja kannattajien rahoilla ja kaksi vuotta myöhemmin 25. toukokuuta uusi kotikenttä avattiin. Stadionin avaustottelussa joukkue kohtasi Norjan maajoukkueen ja hävisi maalein 6–2. Ensimmäisen suurvoittonsa joukkue saavutti vuonna 1923 selviydyttyään cupin loppuotteluun, missä se kaatoi Lynin maalein 2–1. Kaksi vuotta myöhemmin joukkue voitti cupin toistamiseen, tällä kertaa loppuottelussa sille hävisi Sarpsborg maalein 3–0.


title: SK Brann

text: Seuraavina vuosina joukkueen menestyskulku katkesi ja se pääsi Norjan korkeimmalle sarjatasolle vasta vuonna 1947. Vuonna 1950 se pelasi jälleen cupin finaalissa, mutta häivisi Fredrikstadille. 1960-luvulla Brannissa pelasi monia Norjan eturivin pelaajista kuten Roald Jensen ja Rolf Birger Pedersen ja se voitti kahtena peräkkäisenä kautena, 1962 ja 1963, ensimmäiset Norjan mestaruutensa. Seuraavina vuosina joukkue kuitenkin kärsi suuresti pelaajien loukkaantumisista ja Jensenkin lähti ulkomaille, minkä seurauksena se putosi jälleen korkeimmalta sarjatasolta. 1970-luvulla joukkue voitti kahdesti Norjan Cupin, vuosina 1972 ja 1976. 1980-luvulla joukkue vuoron perään putosi liigasta ja nousi sinne takaisin, kunnes vuonna 1987 onnistui vakiinnuttamaan paikkansa. 2002 joukkue joutui karsimaan putoamisesta, mutta onnistui säilyttämään paikkansa. Vuonna 2004 joukkue voitti ensimmäisen pokaalinsa 17 vuoteen kukistettuaan cupin loppuottelussa Lynin maalein 4–1.


title: SK Brann

text: Brann putosi kaudeksi 2015 1. divisioonaan, mutta nousi välittömästi takaisin pääsarjatasolle.


title: Centre-Sud

text: Centre-Sud on hallintoalue Burkina Fason eteläosassa. Sen pääkaupunki on Manga. Vuoden 2006 väestönlaskennan mukaan alueella on 641 443 asukasta. Sen pinta-ala on 11 327 tai 11 457 neliökilometriä.


title: Centre-Sud

text: Vuonna 2001 perustettu alue käsittää 4,1 prosenttia Burkina Fason pinta-alasta. Se rajoittuu idässä Centre-Estin ja Plateau-Centralin, pohjoisessa Centren ja lännessä Centre-Ouestin alueisiin sekä etelässä Ghanaan.


title: Centre-Sud

text: Maisemaa leimaavat keskimäärin 200 metriä korkeat tasangot ja 300 metriä korkeat ylängöt kallioineen ja kukkuloineen. Vesistöjä ovat Nakambé eli Valkoinen-Volta, Nazinon eli Musta-Volta ja Sissili


title: Centre-Sud

text: Ilmasto on sudanilais-sahelilainen. Vuotuinen sademäärä on 700–1200 millimetriä. Vuodenaikoja on kaksi. Sadekausi kestää toukokuusta lokakuuhun. Lämpötilat vaihtelevat joulu-tammikuun 17 ja maalis-huhtikuun 35 asteen välillä. Kuivana aikana puhaltaa harmattan ja sadeaikana monsuuni.


title: Centre-Sud

text: Kasvillisuus on metsä- ja pensassavannia sekä galleriametsiä. Alueella sijaitsevat Kaboré Tambin kansallispuisto, Woozin virtahepojen suojelualue ja Nazingan villieläinfarmi. Eläinlajeja ovat pahkasiat, puhvelit, hevosantiloopit, norsut, leopardit ja täplähyeenat.


title: Centre-Sud

text:
Alueeseen kuuluu kolme provinssia, 19 departementtia, kolme kaupunkikuntaa, 16 maalaiskuntaa ja 528 kylää. Provinsseja ovat
Bazèga, Nahouri ja Zoundwéogo ja kaupunkeja niiden keskuspaikat Kombissiri, Pô ja Manga.


title: Centre-Sud

text: Alueella asuu 4,6 prosenttia Burkina Fason väestöstä. Kaupunkiväestön osuus on 10,5 prosenttia, mikä on huomattavasti alle maan keskiarvon (22,7 %).


title: Centre-Sud

text: Asukkaat ovat etupäässä moseja, gruseja ja bisoja. Lisäksi on jonkin verran fulbeja ja gurmia. Puhutuimmat kielet ovat moore (66,8 %), kasena (14,0 %), bisa (6,3 %) ja fulani (4,6 %). Muslimeja on 48,6, katolisia 27,0, animisteja 18,1 ja protestantteja 5,5 prosenttia väestöstä.


title: Centre-Sud

text: Alueen läpi kulkee Ghanaan johtava maantie RN5. Mangasta on 20 kilometriä rajalle ja sata kilometriä maan pääkaupunkiin Ouagadougouun.


title: Centre-Sud

text: Väestöstä 90 prosenttia harjoittaa maanviljelyä ja karjanhoitoa. Muita elinkeinoja ovat kalastus, kaupankäynti ja käsityöammatit.


title: Centre-Sud

text: Matkailunähtävyyksiä ovat luonnonsuojelualueet, Nahourivuori ja Kassénan saviarkkitehtuuri.


title: Tula

text: Tula () on venäläinen teollisuuskaupunki, joka sijaitsee Upa-joen varrella 165 kilometriä etelään Moskovasta. Kaupunki on ollut olemassa ainakin 1300-luvulta lähtien. Se on Tulan alueen hallinnollinen keskus.


title: Tula

text: Tula oli Venäjän keisarikunnan teräs- ja aseteollisuuden keskus. Asetuotannolla rikastui erityisesti Demidovien suku.


title: Tula

text: Suosituin matkailunähtävyys alueella on kirjailija Leo Tolstoin koti Jasnaja Poljana, ja hautapaikka, joka on 14 km kaakkoon Tulan kaupungista. Siellä Tolstoi kirjoitti kuuluisat romaaninsa "Sota ja rauha" ja "Anna Karenina".


title: Tula

text: Tula on yksi Venäjän vanhimpia kaupunkeja, joka uskotaan mainitun kronikoissa nimellä "Taidula" (Тайдула) jo vuonna 1146. Vuonna 1382 kaani Tohtamyš ryösti kaupungin. Vuonna 1704 Pietari I määräsi Nikita Demidovin rakentamaan kaupunkiin asetehtaan.


title: Svante Kosunen

text: Svante Kalervo Kosunen (13. lokakuuta 1925 Antrea – 24. maaliskuuta 1988 Varkaus) oli suomalainen viihdetaiteilija ja tenorilaulaja 1950–1970-luvuilla. Kosunen opiskeli Helsingissä musiikkia 1940-luvun lopulla instrumentteinaan viulu ja bassokitara. Hän oli iltamakiertueilla muun muassa Olavi Virran kanssa 1950-luvulla. Varkaudessa asuneella Kosusella oli suhteita erityisesti Esa Pakariseen. Svante jatkoi esiintymisiä myös 1980-luvulla esiintyen lähinnä Varkauden seudulla ja muualla Itä-Suomessa Pekka Valleniuksen yhtyeessä. Svante Kosusen poika Heikki ”Rele” Kosunen (s. 1962) on myös työskennellyt musiikki- ja teatterialalla.


title: Svante Kosunen

text: Svante Kosunen tunnetaan herkistä tangotulkinnoistaan, joita hän levytti muun muassa Pauli Granfeltin orkesterin säestyksellä. Tunnetuin levytys lienee ”Venezuela” (1959), jota Kosunen itse piti kuitenkin epäonnistuneena. Suurin osa Kosusen tuotannosta on säilynyt ainoastaan Yleisradion kantanauhastossa. Viimeisimmät radion kantanauhat ovat 1980-luvun alkupuolelta ja nekin Pauli Granfeltin orkesterin säestyksellä tehtyjä. Svanten ammattitaitoa/rutiinia kuvannee hyvin hänen kertomuksensa kantanauhojen teosta: " Ei siinä paljon harjoiteltu, yleensä vaan suoraan purkkiin ja hyvinhän nuo kelpasivat"!


title: Raimo Vilén

text: Raimo Kalevi Vilén (s. 10. elokuuta 1945 Artjärvi) on entinen suomalainen pikajuoksija ja pesäpalloilija.


title: Raimo Vilén

text: Vilén voitti kaikkiaan kolme Suomen mestaruutta 100 metrin juoksussa vuosina 1970, 1971 ja 1972. Vilén teki matkan Suomen ennätyksen 10,49 Edinburghissa 8. syyskuuta 1973. Sitä ennen hän oli juossut käsiajalla 10,0 Helsingissä 27. heinäkuuta 1972 ja kolme viikkoa myöhemmin 3,2 m/s myötätuuleen 10,31. EM-hallikisoissa 1972 hän juoksi 50 metrin SE:n 5,82.


title: Raimo Vilén

text: Joukkue Antti Rajamäki, Raimo Vilén, Erik Gustafsson ja Markku Juhola juoksi Münchenin 1972 olympialaisissa 4 × 100 metrin viestijuoksun Suomen-ennätyksen 39,30, joka pysyi ennätyksenä kesään 2010 asti.


title: Raimo Vilén

text: Seuratasolla Vilén edusti Helsingin Kisa-Veikkoja ja häntä valmensi Pertti Helin.


title: Raimo Vilén

text: Vuonna 1965 Vilén oli pesäpallon SM-sarjan etenijäkuningas 44 tuodulla juoksullaan (Työväen Maila-Pojat).


title: Lillestrøm

text: Lillestrøm on Oslon esikaupunki ja Skedsmon kunnan keskuspaikka Akershusin läänissä, Norjassa. Asukkaita siellä on noin 14 000. Matkaa Lillestrømistä Oslon keskustaan on 18 kilometriä.


title: Lillestrøm

text: Lillestrømissä sijaitsee Åråsen stadion, missä Norjan pääsarjassa pelaava jalkapallojoukkue Lillestrøm SK pelaa kotiottelunsa.


title: Upa (joki)

text: Upa () on joki Venäjällä, Okan oikeanpuoleinen sivujoki Volgan vesistöalueella. Joen varrella on Tulan kaupunki.


title: Upa (joki)

text: Upan pituus on 345 kilometriä.


title: Vålerenga Fotball

text: Vålerenga Fotball on oslolaisen urheiluseuran Vålerengens IF:n jalkapallojaosto. Seuran miesten edustusjoukkue pelaa Norjan pääsarjassa, Eliteserienissä. Kotiottelunsa se pelaa Intility Arenalla Itä-Oslossa. Vålerenga pelasi ensimmäisen ottelunsa uudella stadionillaan 10.9.2017. Aiemmin joukkueen kotikenttinä ovat toimineet Ullevaal Stadion sekä Bislett Stadion.


title: Vålerenga Fotball

text: Seuran edeltäjä on vuonna 1898 perustettu "Fotballklubben Spark". 29. kesäkuuta vuonna 1913 perustettiin "Idrettslaget Spring", joka myöhemmin muutti nimensä muotoon "Vaalerengens Idrættsforening".


title: Pritzker-palkinto

text: Pritzker-palkinto myönnetään vuosittain elossa olevalle arkkitehdille merkittävistä saavutuksista alallaan. Palkinnon perusti vuonna 1979 Chicagossa Pritzker-suku ja se on rahalliselta arvoltaan 100 000 Yhdysvaltain dollaria. Palkinto on yksi maailman arvostetuimmista arkkitehtuuripalkinnoista, ja sitä nimitetäänkin usein ”arkkitehtuurin Nobel-palkinnoksi”.


title: Pritzker-palkinto

text: Palkinnon kehittivät Jay A. Pritzker ja hänen vaimonsa Cindy. Pritzker-suku tunnetaan erityisesti Hyatt-hotelliketjun omistajana, ja palkinto jaetaankin Hyatt-säätiön kautta. Aiemmin palkintoon kuului rahasumman lisäksi Henry Mooren veistos, mutta vuodesta 1987 lähtien sen on korvannut pronssinen mitali. Palkinnon saajan valitsee 5–9 jäsenen tuomaristo. Tuomariston jäsenet ovat toimessaan useiden vuosien ajan tasapainoisen valinnan varmistamiseksi. Vuonna 2009 tuomaristoon kuuluivat Peter Palumbo, Alejandro Aravena, Shigeru Ban, Rolf Fehlbaum, Carlos Jimenez, Juhani Pallasmaa, Renzo Piano, Karen Stein ja Martha Thorne.


title: Lontoon pörssi

text: Lontoon pörssi () on Lontoon Cityssä, Britanniassa toimiva pörssi. Se perustettiin vuonna 1801 ja se on nykyään yksi maailman suurimmista pörsseistä. Markkina-arvoltaan mitattuna se on ollut vuosina 2014–2015 maailman 3.–5. suurin pörssi. Maalikuussa 2016 kerrottiin Lontoon pörssin yhdistymisestä Deutsche Börsen kanssa laajemmaksi pörssikonserniksi ja tähän liittyen uuden pörssejä hallinnoivan UK TopCo -hodlingyhtiön perustamisesta.


title: Lontoon pörssi

text: Lontoon pörssin käytetyin indeksi on FTSE 100 -indeksi. Lontoon pörssin kasvu-yritysten AIM-listan kehitystä seuraa esimerkiksi FTSE AIM 100 -indeksi.


title: Lontoon pörssi

text: Lontoon pörssin omistaa "London Stock Exchange Group plc" -niminen yhtiö, joka on myös listattu samaan pörssiin. Yhtiö hankki vuonna 2007 omistukseensa myös Italian pörssin. Yhtiön suurimpia osakkeenomistajia ovat Dubain pörssi ja Qatarin valtion investointiyhtiö.


title: Lontoon pörssi

text: Lontoon pörssi on ollut viime vuosina useiden eri pörssien kiinnostuksen kohteena. Viimeksi ostotarjouksen pörssistä teki vuonna 2005 yhdysvaltalainen tekno-osakkeiden pörssi NASDAQ, joka oli valmis lunastamaan pörssin 3,5 miljardilla eurolla. NASDAQ kuitenkin veti tarjouksensa takaisin.


title: Lontoon pörssi

text: Helmikuun 23. päivänä 2016 Lontoon pörssi vahvisti neuvottelevansa saksalaisen, Frankfurtin pörssiä operoivan Deutsche Börsen (Saksan pörssi) kanssa yritystensä yhdistämisestä. Esityksen mukaan Deutsche Börsen osakkeenomistajat saisivat 54,4 % ja Lontoon pörssin osakkeenomistajat 45,6 % uuden suuren pörssikonsernin osakkeista. Pian tämän jälkeen New Yorkin pörssin omistaja yhdysvaltalainen Intercontinental Exchange -yhtiö ilmoitti aikeistaan tehdä ostotarjous Lontoon pörssistä. Myös Chicagossa päämajaa pitävä CME Group ilmoitti ostohaluistaan.


title: Lontoon pörssi

text: Yhdistymissopimuksen syntymisestä Deutsche Börsen kanssa viestittiin 16. maaliskuuta 2016. Sopijaosapuolet suosittelivat sopimuksen hyväksymistä osakkeenomistajilleen. Uuden yhdistyneen pörssiryhmittymän hallitsemiseksi on perustettu holdingyhtiö UK TopCo. Deutsche Börse AG:sta ja Lontoon pörssistä tulisi julkisesti noteeratun UK TopCo -osakeyhtiön tytäryrityksiä, mutta niiden kotipaikka säilyisi ennallaan. Pörssiryhmittymän pääkonttori olisi sekä Lontoossa että Frankfurtissa. Ryhmittymän hallituksen puhjeenjohtajaksi nimitettiin Donald Brydon, varapuheenjohtajaksi Joachim Faber, toimitusjohtajaksi Carsten Kengeter ja talousjohtajaksi David Warren (CFO).


title: Adblock Plus

text: Adblock Plus (ABP) on avoimen lähdekoodin sisällönsuodatus- ja mainostenestämislaajennus Chrome-, Firefox-, Internet Explorer -, Opera-, Safari- ja Yandex-selaimiin. ABP on forkattu versio alkuperäisestä Michael McDonaldin luomasta "BetaFish Adblocker" (alkup. "Adblocker") -lisäosasta.


title: Adblock Plus

text: ABP:n pääkäyttöalue on häiritsevien mainosten automaattinen poistaminen verkkosivustoilta. Adblock Plusilla voidaan suodattaa erilaisia mediatyyppejä kuten Flash-animaatioita, kuvia ja JavaScriptiä.


title: Adblock Plus

text: Suodatus perustuu mediaelementin URL-osoitteeseen, jota verrataan suodatuslistalla oleviin sääntöihin. Mediaelementtiä ei ladata, jos sen osoite sisältää suodatuslistalla olevia sanoja tai merkkijonoja. Käytettävä suodatuslista on mahdollista valita laajennuksen asennuksen yhteydessä ja se päivittyy automaattisesti.


title: Adblock Plus

text: Suurimman hyödyn mainosten poistumisen lisäksi saavat käyttäjät, joilla on hidas modeemi- tai mobiilidatayhteys (GPRS, UMTS) sekä siirrettyyn datamäärään perustuva laskutus.


title: Adblock Plus

text: Suodatuslista koostuu URL-osoitteista tai niiden osista. Kaikkia mahdollisia osoitteita ei ole järkevää listata erikseen, joten suodatus-säännöissä käytetään jokerimerkkejä ja säännöllisiä lausekkeita. Ohjelmaan saatavilla myös valmiita suodatinlistoja.


title: Adblock Plus

text: Adblock Plus on lokalisoitu myös suomen kielelle.


title: Adblock Plus

text: Vuonna 2006 Michael McDonald kirjoitti Adblock Plus 0.5 -version, joka toi lukuisia uudistuksia alkuperäiseen Adblock-lisäosaan. McDonaldin lopetettua ohjelman kehittämisen projektia jatkoi Wladimir Palant. Hän uudelleenkirjoitti koodin ja julkaisi ohjelman 0.6-version tammikuussa 2006.


title: Adblock Plus

text: Vuonna 2011 Wladimir Palant ja Till Faida perustivat Eyeo -yhtiön helpottamaan ABP:n kehityksen jatkuvuutta.


title: Adblock Plus

text: Huhtikuussa 2017 Eyeon yhdistyi The Pirate Bayn perustajan Peter Sunden omistama "Flattr"-yrityksen kanssa.PC World-lehti valitsi ABP:n 100 parhaan tietokoneohjelman joukkoon vuonna 2007. Vuonna 2016 Raymond.cc –sivusto testasi parhaimmat mainoksienesto-ohjelmat ja ABP jäi uBlock Originin taakse, johtuen suuresti ABP:n "valkoisen listan" mainoksista.


title: Adblock Plus

text: Vahvasti mainosrahoitteisesti pyörivät internetsivustot ovat sanoneet ABP:n kaltaisten mainoksienesto-ohjelmien olevan suuri tulojen menetys heille. Nykyään monet verkkosivustot saavat rahansa kolmannen osapuolen näyttämistä mainoksista, jotka ABP estää.


title: Adblock Plus

text: Joulukuuta 2011 Wladimir Palant ilmoitti tulevien Adblock Plus versioiden päästävän tiettyjä mainoksia lävitse. Nämä mainokset ovat yksinkertaisia teksipohjaisia yhden rivin scriptejä, jotka käyttäjä voi manuaalisesti estää.


title: Adblock Plus

text: Yritykset kuten Google, Microsoft ja Amazon ovat ostaneet paikan ABP:n hyväksyttyjen mainosten listalla.


title: Adblock Plus

text: Hyväksyttyjen mainoksien johdosta ohjelmasta forkattiin Adblock Edge ja nyt jo lopetettu Adblock Lite -versiot.


title: Adblock Plus

text: Jotkin sivustot käyttävät JavaScriptiä Adblock Plusin suodattimien tunnistamiseen. Tunnistaminen tapahtuu hunajapurkin tapaisella URL-osoitteella, jonka jälkeen tiedonkulku varmistetaan. Tuon jälkeen varmistetaan DOMilla, että sivustolta ladattiin kaikki elementit kuten mainokset.


title: Adblock Plus

text: Tämä tapa ei näe Adblock Plus -lisäosaa suoraan, mutta se huomaa jos sivuston joitain osia ei ladata.


title: Royal Bank of Scotland

text: The Royal Bank of Scotland on yksi Ison-Britannian vanhimmista pankeista. Se perustettiin vuonna 1727 Edinburghissa, Skotlannissa, jossa se yhä edelleen pitää päämajaansa. Sen osake noteerataan Lontoon pörssissä. Taseensa perusteella (1 639,86 mrd. USD) pankki luokiteltiin vuonna 2015 maailman 16. suurimmaksi julkisesti noteeratuksi pankiksi.


title: Royal Bank of Scotland

text: The Royal Bank of Scotland oli ensimmäinen Britannian suurista pankeista, joka aloitti verkkopankkitoiminnan. Royal Bank of Scotland painattaa useita erilaisia seteleitä, jotka ovat käypiä maksuvälineitä Skotlannissa. Setelien nimellisarvot ovat £1, £5, £10, £20, £50 ja £100. Se on myös ainoa pankki Britanniassa, joka painaa edelleen yhden punnan seteleitä, ja sen sadan punnan seteli on kaksi kertaa suurempi kuin maan keskuspankin painattamista seteleistä suurin (50 puntaa). Jotta liikepankki voi painattaa omia seteleitään Britanniassa, pitää sen hankkia keskuspankilta (Bank of England) seteleitä sen määrän arvosta kuin se tahtoo painattaa seteleitä. Koska useat liikepankit painattavat seteleitä hyvin suurien summien edestä (jopa satoja miljoonia puntia), eivät tavalliset setelit ole käytännöllisiä. Niinpä liikepankit ostavat Bank of Englandilta "miljoonaseteleitä" eli seteleitä, joiden arvo on miljoona puntaa tai enemmän. Näitä seteleitä ei koskaan nähdä julkisuudessa, vaan ne ovat käytössä ainoastaan pankkien sisäisessä liikenteessä.


title: Royal Bank of Scotland

text: Royal Bank of Scotland oli myös ensimmäinen brittipankki, joka painatti juhlaseteleitä. Koska kuningattarella eli valtiolla on yksinoikeus lyödä metallirahaa, RBS keksi ryhtyä painattamaan juhlaseteleitä, joiden aihe poikkeaa pankin tavallisista seteleistä. Juhlasetelien painosmäärät ovat rajattuja, ja niiden aiheina ovat olleet mm. EU-huippukokous, kuningatar Elisabetin 50-vuotishallitsijajuhla (Golden Jubilee), kuningataräiti Elisabet, ammattilaisgolfaaja Jack Nicklaus, kirjailija Robert Luis Stewenson, puhelimen keksijä Alexander Graham Bell, St. Andrewsin golfkerho (maailman vanhin golfkerho, "golfin koti") sekä Edinburghin kuninkaallisten kirurgien koulun 500-vuotisjuhla. Juhlasetelien aiheena on yleensä ollut jokin olennaisesti Skotlantiin liittyvä asia.


title: Royal Bank of Scotland

text: The Royal Bank of Scotland toteutti vuonna 2008 Britannian yrityshistorian suurimman uusmerkintäannin. Annin koko oli GBP 12 miljardia, jolla pankki rahoitti mm. edellisvuonna toteuttamaansa ABN Amron yritysostoa.


title: Royal Bank of Scotland

text: The Royal Bank of Scotlandilla on konttori jokaisessa Pohjoismaassa. RBS:n Helsingin konttori sijaitsee Mikonkadulla. RBS:n ja sen kokonaan omistaman tytäryhtiön RBS Nordisk Rentingin asiakkaat ovat suomalaisia suuryrityksiä. Kuten monet skotlantilaisyhtiöt, myös RBS järjestää Helsingissä tammikuisin Robert Burnsia, Skotlannin kansallisrunoilijaa, juhlistavia Burns Night (Burnsin päivällinen) -illanviettoja, joiden pääteemana on haggis-perinneruoan syöminen.


title: Royal Bank of Scotland

text: Nordisk Renting AB perustettiin vuonna 1986, ja vuoteen 2011 mennessä se on tehnyt yli 500 omaisuudella taattua kauppaa. Nordisk Rentingin Suomen-kiinteistökannan arvo on tällä hetkellä noin miljardi euroa. RBS Nordisk Renting on pitkään tehnyt yhteistyötä useiden merkittävien suomalaisten yrityskumppanien kanssa. Nordisk Renting Oy on täysin Nordisk Renting AB:n omistuksessa oleva tytäryhtiö, ja se kuuluu The Royal Bank of Scotland (RBS) -konserniin.


title: Royal Bank of Scotland

text: RBS oli mukana konsortiossa, joka osti hollantilaisen ABN Amro -pankin vuonna 2007. RBS sai kaupassa suurimman osan ABN Amron globaalista investointipankkitoiminnasta. Muut ostajat olivat belgialais-hollantilainen Fortis ja espanjalainen Grupo Santander.


title: Antti Rajamäki

text: Antti Juhani Rainer Rajamäki (s. 14. heinäkuuta 1952 Teuva) on entinen suomalainen pikajuoksija.


title: Antti Rajamäki

text: Rajamäki voitti 100 metrin Suomen mestaruuden viidesti (1973, 1974, 1975, 1977 ja 1978) ja 200 metrin kolmasti (1972, 1975 ja 1978) . Rooman EM-kisoissa 1974 hän selviytyi 200 metrillä finaaliin, jossa ei kuitenkaan voinut juosta loukkaantumisen takia. Prahan EM-kisoissa 1978 Rajamäki selviytyi välieriin 200 metrillä ja oli mukana myös 4 × 400 metrin viestissä, jonka alkuerissä hänen akillesjänteensä katkesi . Tämä loukkaantuminen käytännössä päätti Rajamäen huippu-uran.


title: Antti Rajamäki

text: Rajamäki piti pitkään hallussaan sekä 100 että 200 metrin juoksujen Suomen ennätyksiä. 100 metrin ennätys 10,43 syntyi 19. kesäkuuta 1978 (sen rikkoi Ari Pakarinen vuonna 1994) ja 200 metrin 20,69 3. elokuuta 1975 (rikkoi Tommi Hartonen vuonna 2000). Joukkue Antti Rajamäki, Raimo Vilén, Erik Gustafsson ja Markku Juhola juoksi Münchenin olympialaisissa 1972 4 × 100 metrin viestijuoksun Suomen ennätyksen 39,30, joka säilyi ennätyksenä vuoteen 2010 asti. Myös alle 23-vuotiaiden 200 metrin ennätys oli Rajamäellä pitkään: 18. elokuuta 1974 syntyneen ennätyksen 20,79 rikkoi Visa Hongisto vuonna 2007.


title: Antti Rajamäki

text: Seuratasolla Rajamäki edusti Teuvan Rivakkaa, Kauhajoen Karhua ja Karijoen Tapparaa. Hänen tyttärensä Susanna Rajamäki oli maajoukkuetason seitsenottelija.


title: PhotoReading

text: PhotoReading (suom. "Valokuvalukeminen") on nopeutetun oppimisen menetelmä, jonka väitetään nopeuttavan tekstin lukemista ja omaksumista. PhotoReading on amerikkalaisen Learning Strategies Corporationin myymä tuote ja tekniikka, jota koulutetaan ympäri maailmaa. Menetelmä on herättänyt jonkin verran keskustelua myös suomalaisessa mediassa . Turun Yliopiston kognitiivisen psykologian dosentti Johanna Kaakisen mukaan pikalukutekniikat ovat huuhaata ja pelkästään silmän fysiologia osoittaa useimmat pikalukutekniikat mahdottomiksi.


title: PhotoReading

text: PhotoReading-tekniikan kehittäjä on Paul Scheele, joka on julkaissut myös aihetta käsittelevän teoksen, PhotoReading, joka on myös suomennettu (1996, 2006). Kansainvälisesti rekisteröidyn PhotoReading-tuotemerkin omistaa Learning Strategies Corporation, joka markkinoi muun muassa PhotoReading-kursseja sekä kouluttaa ja sertifioi menetelmän valmentajia. PhotoReading-tekniikka on kaupallinen sovellus nopeutetun oppimisen ja mielikuvaoppimisen menetelmistä.


title: PhotoReading

text: Seuraava menetelmän yleinen esittely perustuu pääosin Paul Scheelen "PhotoReading"-teokseen .


title: PhotoReading

text: PhotoReading-menetelmä koostuu viidestä askeleesta, jotka muodostavat tekniikan rungon. Nämä askeleet ovat: 1) valmistautuminen, 2) esikatseleminen, 3) valokuvalukeminen, 4) jälkikatseleminen ja 5) aktivointi. Tyypillisesti PhotoReading-lukija läpikäy kaikki viisi askelta, joskaan aina tämä ei ole välttämätöntä. 300-sivuisen tietokirjan tapauksessa arviot askeleiden kestosta ovat valmistautuminen (alle 1 min), esikatseleminen (n. 1 min), valokuvalukeminen (2-5 min), jälkikatseleminen (5-15 min) ja aktivointi (0-90 min). Askeleiden kestot riippuvat paljolti lukijan tavoitteista. Suurinta vaihtelua askeleiden kestossa on aktivoinnissa.


title: PhotoReading

text: Varsinainen valokuvalukeminen on tekniikan kolmas askel. Scheele suosittelee, että ennen valokuvalukemista on hyödyllistä tiedostaa oma tavoite ja selvittää silmäilemällä, vastaako teksti omaa tavoitetta. Varsinainen valokuvalukeminen on vaihe, jossa lukija etenee materiaalin alusta loppuun hyvin nopeasti, tyypillisesti n. sivu-sekunnissa. Valokuvalukemisen tarkoituksena on edetä nopeammin, kuin mitä mieli pystyy tietoisesti havaitsemaan, jotta prosessointi tapahtuisi nopeutetun oppimisen pedagogian mukaisesti ei-tietoisella tasolla. Valokuvalukemista voi seurata tauko tai siitä voi jatkaa suoraan seuraavaan askeleeseen.


title: PhotoReading

text: Valokuvalukemista seuraava askel on jälkikatselu, jonka aikana lukija pyrkii tulemaan tietoiseksi tekstin rakenteesta sekä herättämään kysymyksiä. Näiden tarkoitus on selkiyttää lukijan tavoitetta ja pyrkimyksiä tekstin kanssa.


title: PhotoReading

text: Viimeinen askel on aktivointi, joka pyrkii rakentamaan tietoisen ymmärryksen luetusta tekstistä. Tässä käytetään hyväksi erilaisia tekniikoita, kuten pikalukutekniikoita ja perinteistä lukemista. Aktivointi askeleessa lukeminen on valikoivaa ja sitä kannustetaan ohjaamaan oman tavoitteen ja kysymysten pohjalta. Aktivoinniksi katsotaan myös muun muassa miellekarttojen tekeminen, keskustelu kirjan sisällöstä sekä esimerkiksi fyysiset harjoitteet, kuten sisällön esittäminen näytelmän muodossa.


title: PhotoReading

text: PhotoReading-tekniikan kehittäjä on Paul Scheele, joka on julkaissut myös aihetta käsittelevän teoksen, PhotoReading, joka on myös suomennettu (1996, 2006). Kansainvälisesti rekisteröidyn PhotoReading-tuotemerkin omistaa Learning Strategies Corporation, joka markkinoi mm. PhotoReading-kursseja sekä kouluttaa ja sertifioi menetelmän valmentajia.


title: PhotoReading

text: PhotoReading-tekniikka on kaupallinen sovellus nopeutetun oppimisen ja mielikuvaoppimisen menetelmistä. Tämä on yksi selkein syy siihen, että nimenomaan PhotoReading-tekniikan (ts. Scheelen sovelluksen) toimivuuteen tai toimimattomuuteen keskittyviä tieteellisesti korkeatasoisia tutkimuksia ei ole tehty. Sen sijaan nopeutettua oppimista ja mielikuvaoppimista on tutkittu hyvinkin paljon.


title: PhotoReading

text: Hyönän mukaan PhotoReading tai pikalukeminen ei ole linjassa modernin silmänliiketutkimuksen kanssa, eikä pidä kumpaakaan mahdollisina..


title: PhotoReading

text: Scheelen mukaan PhotoReadingin juuret tai perusta on 1970- ja 1980-luvun aivotutkimuksessa ei-tietoisen mielen (preconscious mind) osalta. PhotoReadingissa hyödynnetään ei-tietoista mieltä ja sen kykyä ottaa vastaan visuaalista informaatiota hyvin suurella nopeudella.. Tarkemmin, aivotutkija Dixonin tutkimustuloksiin mielen ei-tietoisesta prosessoinnista ja Pawel Lewickin tutkimustuloksiin mielen ei-tietoisesta käsittelykyvystä (nonconscious learning and processing). Mm. Dixon esittää tutkimustuloksiinsa nojaten, että informaatiota voi sekä säilöä sekundaariseen muistiin ei-tietoisesti että myös palauttaa sieltä.


title: PhotoReading

text: Samaan näkökulmaan yhtyy erityispedagogiikan dosentti Raimo Lindh: "PhotoReadingin vahvuuksia on monipuolinen ilmaisuaktivointi välittömässä lukemisen prosessissa. Tällä tavoin PhotoReading liittyy nopeutettuun oppimiseen (Accelerated Learning) ja mielikuvaoppimisen pedagogiikkaan. PhotoReadingia voi suositella opiskelu- ja asiatekstien sekä vaihtelevia lukutapoja vaativaan Internet-aineistojen lukemiseen."


title: PhotoReading

text: Menetelmän toimivuutta on kokeellisesti arvioinut Sirkku Sarparanta proseminaaritutkielmassaan, jonka mukaan: "Tutkimus osoitti, että PhotoReading-tekniikkaa käyttävät koehenkilöt omaksuivat tietoa nopeammin kuin tekniikkaan perehtymättömät verrokit. Kaikki ryhmät päätyivät samansuuntaisiin tuloksiin, mutta PhotoReading-tekniikkaan perehtymättömät koehenkilöt käyttivät lukemiseen nelinkertaisen ajan. Iällä, sukupuolella, lukuharrastuksella tai aikaisemmilla kokemuksilla ei ollut merkitsevää yhteyttä tekstin omaksumiseen. Tutkimuksen perusteella voidaan ehkä tehdä se päätelmä, että PhotoReading-tekniikka on tehokas menetelmä asiatekstien lukemisessa." .


title: PhotoReading

text: Kurssien kouluttajien todistukset menetelmän toimivuudesta perustuvat usein mm. koulutukseen osallistujien hyviin kokemuksiin. Menetelmän toimivuutta on perusteltu myös liittämällä se vakiintuneempiin tieteellisiin käsitteisiin aivotutkimuksen ja psykologian aloilta.


title: Lisa Marx

text: Lisa Marx (s. 21. elokuuta 1981 Seattle) on yhdysvaltalainen kitaristi. Hänen ensimmäinen yhtyeensä oli To See You Broken.


title: Lisa Marx

text:
Vuonna 2004 hän liittyi Kittie-nimiseen metalliyhtyeeseen, korvaamaan Fallon Bowmania, joka oli jättänyt yhtyeen vuonna 2001. Lisa oli mukana Kittien musiikkivideossa "Into the darkness". Marx kuitenkin jätti yhtyeen jo helmikuussa 2005 ja hänen tilalleen yhtyeeseen otettiin Tara McLeod. Joulukuussa 2005 Marx osallistui väliaikaisesti Scars of Tomorrow -yhtyeen kiertueelle ja vuoden 2006 alussa hän liittyi australialaiseen rock-yhtyeeseen Dear And Departed, jossa hän soitti sekä kitaraa että koskettimia.
Lisa Marx on vegaani ja hän seurustelee John Pettibonen kanssa, joka on HIMSA-yhtyeen laulaja. Vuonna 2006 Revolver-lehti valitsi hänet yhdeksi seksikkäimmistä naisista metallimusiikissa.


title: Guillaume de Nogaret

text: Guillaume de Nogaret (s. 1260 tai 1270, Saint-Félix-de-Caraman – k. huhtikuussa 1313) oli Ranskan kuninkaan Filip IV Kauniin oikeusministeri. Hän oli yksi tarmokkaimmista légisteistä eli kuninkaallisen vallan edistäjistä, etenkin kirkollisissa asioissa. Nogaret oli keskeisessä asemassa Filipin ja paavi Bonifatius VIII:n välisessä kiistassa, ja johti paavia kohtaan suunnattuja kostotoimenpiteitä.


title: Guillaume de Nogaret

text: Nogaret’n suku ylläpiti pientä perintötilaa Nogaret’n kylässä lähellä Saint-Felix-de-Caramania, joka on nykyisin Saint-Felix-Lauragais. Perheen nimi tulee tästä kylästä. Guillaume de Nogaret’n isä oli kotoisin Toulousesta ja hänet tuomittiin kerettiläisenä albigenssiristiretkien (1208—1229) yhteydessä.


title: Guillaume de Nogaret

text: Nogaret’n lapsuudesta ja nuoruudesta tiedetään hyvin vähän. Hän opiskeli lakia Montpellier’n yliopistossa ja hänestä tuli yliopiston roomalaisen oikeuden professori vuonna 1297. Näinä uransa varhaisvuosina Guillaumen ura noudatteli Etelä-Ranskan muiden oikeustiedettä opiskelleitten nuorten uraa, joka jakautui kahden eri toimintamallin välillä. Hän opetti oikeustiedettä omassa opinahjossaan, Montpellier’n yliopistossa ja samalla hän toimi erilaisten juridisten asioiden neuvonantajana mitä erilaisemmille asiakkaille. Tällaisia asiakkaita olivat muun muassa Mallorcan kuningas ja Maguelonnen piispa sekä eritoten Ranskan kuningas. Hän myös toimi välittäjänä kaupassa, jossa Ranskan kuningas osti osan Montpellier’n herrakuntaa Maguelonnen piispalta.


title: Guillaume de Nogaret

text: Vuonna 1293 Nogaret astui Filip IV Kauniin palvelukseen ja hänestä tuli ylituomari (juge-mage) Beaucaire-Nîmesin tuomiokuntaan kahden vuoden ajaksi. Tehtävä oli vaativa ja vastuu suuri; siinä vaadittiin tarkkaa oikeudentajua ja oikeutta, sillä kyseessä oli yksi valtakunnan tärkeimmistä tuomiokunnista.


title: Guillaume de Nogaret

text: Vuoden 1295 lopulla Nogaret tuli kuninkaan palvelukseen Pariisiin. Tällöin hän toimi vuoteen 1301 tai 1302 saakka rikostutkijana Champagnessa ja muissa valtakunnan itäisen osan maakunnissa. Samaan aikaan hänet hyväksyttiin jäseneksi joihinkin valtakunnan keskeisiin instituutioihin: parlamenttiin, jossa hän vaikutti vuodesta 1298 lähtien, sekä kuninkaan neuvostoon, missä hänen jäsenyydestään on todisteita aina vuodesta 1300 lähtien.


title: Guillaume de Nogaret

text: Nogaret’n vastuulliset tehtävät lisääntyivät vuosisadan vaihteesta lähtien. Hän oli tosiasiassa edesvastuussa henkilökohtaisesti mitä erilaisemmista asioista. Jotkin näistä asioista olivat hyvinkin merkittäviä, kuten esimerkiksi Montpellier’n kaupungin jatko Mallorcan kuinkaan kanssa sekä Figeacin kaupungin asemaa koskevat neuvottelut, joiden tuloksena kuningas myönsi kaupungille vapaakaupungin oikeudet.


title: Guillaume de Nogaret

text: Vuosisadan vaihteesta oli peräisin Nogaret’n kiinnostus kirkollisiin asioihin. Tämä tapahtuu aluksi kulisseissa kuten Languedocin uskonnollisten mellakoiden yhteydessä ja Bernard Saisset’n, piispa joka vaati Philip IV Kauniin eroa, tapauksessa. Myöhemmin hän nousi julkisuuteen, kun hän vuonna 1303 kuuluisassa puheessaan toi esiin paavi Bonifatius VIII rikokset. Nogaret kutsui paavia muun muassa kerettiläiseksi ja väitti hänen syyllistyneen simoniaan eli kirkollisten virkojen hankkimiseen rahalla. Tällöin Guillaime de Nogaret’n nimi liitettiin lopullisesti ja pysyvästi paavin ja kuningas Filip IV Kauniin välirikkoon. Jo aiemmin vuonna 1300 Nogaret oli lähetetty paavin luokse, jossa hän luovutti maalauksellisen ja suuresti väritetyn selontekonsa.


title: Guillaume de Nogaret

text: Nogaret’n todellinen nousu kuninkaan läheiseksi voidaan päivätä helmikuuhun vuonna 1303, kun hän vaikutti Filip IV:n mielipiteeseen, ja sai tämän suostumaan ottamaan oman osansa paavin vallasta ja tuomaan paavin vaikkapa pakolla Ranskaan. Ranskassa kirkolliskokous, joka olisi koolla tämän asia tähden, erottaisi paavin. Yhdessä kolmen muun henkilön kanssa hän vastaanotti 7. maaliskuuta 1303 salakirjoitetun viestin kuninkaan kansliasta, jossa heidän tulee: ”mennä tiettyyn paikkaan… ja tehdä tietylle henkilölle asioita, jotka nähtiin parhaaksi tehdä”. Juhlallisessa kuninkaallisessa kokouksessa 12. maaliskuuta 1303, joka pidettiin Louvressa, Guillaume de Nogaret piti puheen, jossa hän teki tunnetuksi kaikki mahdolliset syytökset paavi Bonifatius VIII:tta vastaan. Hän julisti yleisen kirkolliskokouksen tärkeyttä, jotta paavin asiat tutkittaisiin. Tämä tosiasiassa edellytti oikeusprosessia.


title: Guillaume de Nogaret

text: Nogaret matkusti pian Italiaan Filip IV:n valtuuttamana ja otti yhteyttä Bonifatiuksen vihollisiin Italiassa. Yhdessä näiden liittolaisten kanssa Nogaret matkusti Anagniin 7. syyskuuta 1303 ja vangitsi paavin, joka oli aikeissa julistaa Filipin kirkonkiroukseen seuraavana päivänä. Äkillinen kansannousu kuitenkin pakotti heidät vapauttamaan Bonifatiuksen parin päivän päästä ja pakenemaan.


title: Guillaume de Nogaret

text: Paavi kuitenkin järkyttyi tapahtumasta niin paljon, että hän kuoli Roomassa kuukauden kuluttua 11. lokakuuta. Uuden paavin, ujon ja vaatimattoman Benedictus XI:n (1303–1304) valinta merkitsi Ranskan kuninkaanvallan voittoa paavista, ja tietenkin mainetta Guillaume de Nogaret’lle. Tämä Ranskan valtapolitiikka korostui kun pari vuotta myöhemmin valittiin Benedictus XI:lle seuraajaksi Klemens V (1305–1314), joka oli ollut Bordeaux’n arkkipiispa Bertrand de Got, ja joka siirsi paavin istuimen Avignoniin.


title: Guillaume de Nogaret

text: Palkkiokseen tehtävän suorittamisesta de Nogaret sai runsaasti kiitosta, mutta myös aineellista hyvää. Kuningas lahjoitti hänelle runsaasti tiluksia ja merkittävän summan rahaa.


title: Guillaume de Nogaret

text: Valtansa huipulla de Nogaret oli vuonna 1307 kun hänet nimitettiin Pierre de Belleperchen jälkeen sinetinvartijan (oikeusministerin) tehtävään. Tässä asemassa hän kontrolloi koko oikeuslaitosta ja samalla myös toimi kuninkaan keskeisenä neuvonantajana. Koska Nogaret ei ollut pappi, hänestä ei tehty muodollisesti Ranskan kansleria vaan hänelle luotiin oma erityisnimikkeensä ”kuningaskunnan yleinen sihteeri ja sinetinvartija” – joskin hän käytti kaikkea Ranskan kanslerin valtaa.


title: Guillaume de Nogaret

text: Ehkäpä oli kerettiläiseksi tuomitun isän vaikutusta, että de Nogaret suhtautui erittäin kriittisesti kirkon organisaatioon ja yleensä kirkkoa lähellä oleviin järjestelmiin. Häntä voidaan kutsua jopa paholaisen asianajaksi, sillä hän hyökkäsi voimalla esimerkiksi Troyes’n piispan Guichardin kimppun ja syytti tämä moninaisista rikoksista. Tämä prosessi kesti vuodesta 1308 vuoteen 1313. Maurice Druonin mukaan Nogaret oli ankarista ankarin tutkintatuomari, voidaan sanoa suorastaan inkvisiittori: hänen tapansa johtaa kidutuskuulustelua oli kerta kaikkiaan sellainen, että kukaan ei kestänyt moista.


title: Guillaume de Nogaret

text: Valtakunnan varat olivat jatkuvasti lopussa ja kaikki mahdolliset tilanteet piti käyttää hyväksi kirstun täyttämiseksi. Kuninkaalla ja hänen neuvonantajillaan ei ollut keinoja lisätä papiston verotusta, ja kun kuningas oli ajanut pois maasta juutalaiset ja lombardit, joiden omaisuuden hän oli takavarikoinut, niin nämäkään operaatiot eivät olleet tuottaneet kuitenkaan riittävästi varoja valtion kassaan. Vuoden 1306 kapinoiden yhteydessä Filip IV Kaunis oli paennut temppeliherrojen turvaan, ja sen olivat temppeliherrat hänelle suoneet siitä isompaa numeroa tekemättä. Tähän nöyryytykseen on lisättävä vielä Filipin oma halu temppeliherrojen jäsenyyteen, joka häneltä kuitenkin evättiin. Niinpä kuningas Filip IV oli velkaantunut pahasti temppeliherrain ritarikunnalle, ja hän päätti hyökätä tätä oman aikansa pankkiirijärjestelmää vastaan. Tämä toimenpide oli Guillame de Nogret’n suunnittelema ja johtama.


title: Guillaume de Nogaret

text: Varhain 13. lokakuuta 1307 Guillaume Nogaret’n, josta oli tullut kuninkaan sinetinvartija eli oikeusministeri, johtamat poliisit suorittivat salaisen operaation ja pidättivät lähes kaikki Ranskan alueella olleet temppeliherrat. Pidätystä seuranneessa oikeudenkäynnissä, jossa käytettiin kiduttamalla saatuja todisteita, noin 50 temppeliherraa poltettiin roviolla. Heitä syytettiin kerettiläisyydestä, sodomiasta, homoseksuaalisuudesta ja moraalittomuudesta. Samalla Temppeliherrain hallinnassa oleva omaisuus takavarikoitiin. Filip IV sai paavi Klemens V:n asettumaan Avignoniin 1309, ja vuonna 1312 hän taivutteli Klemens V:n suostumaan siihen, että temppeliherrain ritarikunta hävitettäisiin lopullisesti.


title: Guillaume de Nogaret

text: Guillaume de Nogaret sai 27. huhtikuuta 1311 paavi Klemens V:lta anteeksiannon paavi Bonifatius VIII:ttä vastaan tehdystä kapinasta ja pidätyksestä. Tätä anteeksiantoa aiempi paavi Benedictus XI ei ollut suostunut antamaan. Vastapalvelukseksi anteeksiannosta paavi vaati osallistumista ristiretkelle ja useissa pyhiinvaelluspaikoissa vierailemista. Mutta näitä riittejä hän ei koskaan suorittanut. Guillaume de Nogaret kuoli maaliskuun lopulla vuonna 1313, näin hän ei ehtinyt kuulemaan temppeliritareiden suurmestarin Jacques de Molayn suorittamaa Filip IV ja kaikkien temppeliherroja vastaan toimineiden kiroamista.


title: Guillaume de Nogaret

text: Ranskalainen kirjailija Maurice Druon väittää Nogaret’n vihamiesten myrkyttäneen hänet kynttilään sekoitetulla merkurisyanidisulfaatilla, joka oli sijoitettu kynttilän sydämen viereen pitkin pituutta: palaessaan aine synnytti myrkyllisiä höyryjä. Varmistukseksi myrkkyyn oli lisätty tuhkaa Nogaret’n hirtättämän miehen kielestä – koska taikauskon mukaan näin myrkky iskisi vain hirtättäjään. Koko tarina lienee pitkälti kirjailijan sepittämä – varsinkin kun kysymyksessä oli tarkkaan ottaen kiduttamalla tapetun miehen, kuninkaan miniän kanssa aviorikokseen syyllistyneen Gautier tai Philippe d’Aynayn kielestä, jonka juonittelussa mukana ollut aatelistyttö oli ostanut pyöveleiltä sanoen syyksi kielen auttavan ”naisten vaivoihin”.


title: Tsubasa: Reservoir Chronicle

text: Tsubasa: Reservoir Chronicle (ツバサ-Reservoir Chronicle-) on Clampin manga-sarja, jonka pohjalta on tehty myös anime-sarja ja -elokuva. Tsubasassa on omien hahmojensa lisäksi Clampin edellisistä anime- ja manga-sarjoista lainattuja hahmoja, jotka näyttävät samoilta mutta joilla on eri luonne.


title: Tsubasa: Reservoir Chronicle

text: Sakura on Clow Kingdom -nimisen maan prinsessa. Hänen lapsuudenystävänsä Shaoran työskentelee arkeologina Clow Kingdomin kaivauksilla. Syaoranin ottoisä Fujitaka kuoli kun Shaoran oli pieni. Sakuran isoveli Tôya on maan kuningas, ja ylipappi on Yukito. Eräänä päivänä Syaoranin palatessa kaivauksilta Sakura menee tapaamaan häntä. Sakura aikoo tunnustaa Shaoranille, että hän rakastaa tätä. Sakura ei kuitenkaan ehdi kertoa asiaansa, ja lupaa kertoa sen Shaoranille huomenna. Mutta huomista ei tule - ei kuten ennen: Shaoranin ollessa illalla kaivauksilla Sakura ilmestyy sinne. Samalla kaivauksien seinään ilmestyy outo kuvio, ja Sakuralle kasvavat siivet. Sakuran siipien höyhenet leijailevat tiehensä, ja Sakura jää makaamaan tajuttomana ja kylmänä kuin kivi. Yukito saa selville, että kyseiset höyhenet olivat Sakuran muistot: kaikki hänen muistonsa syntymästä tuohon hetkeen asti ovat leijailleet höyhenen muodossa toisiin ulottuvuuksiin. Yukito lähettää Shaoranin ja Sakuran mahtavan noidan, Yûkon luokse. Yûko toteuttaa ihmisten toiveita tiettyä hintaa vastaan. Hinta on aina kallis, muttei koskaan enempää mihin ihmisillä on varaa. Erinäisten tapahtumien kautta matkaseurueeksi muodostuu Shaoran, tajuton Sakura sekä kaksi erikoista ihmistä, Fai ja Kurogane. Mutta mikä on hinta, joka Shaoranin täytyy maksaa Sakuran pelastamiseksi? Onnistuuko hän, entä onnistuvatko Fai ja Kurogane tavoitteessaan?


title: Tsubasa: Reservoir Chronicle

text:
Shaoran
Shaoran on Clow Kingdomin prinsessan Sakuran lapsuudenystävä. Hän työskenteli Clow Kingdomin vanhojen raunioiden kaivauksilla, kunnes hän lähti etsimään Sakuran muistoja toisista maailmoista. Kun hän toivoi Ulottuvuuksien noidalta Yuukolta kykyä liikkua maailmasta toiseen kerätäkseen Sakuran muistot takaisin, hän joutui antamaan vastalahjaksi tärkeimmän asiansa, suhteensa Sakuraan, eli Sakura menetti kaikki muistonsa hänestä.


title: Tsubasa: Reservoir Chronicle

text:
Sakura
Sakura on Clow Kingdomin prinsessa, jonka muistot jakautuivat höyheninä eri maailmoihin. Sakura on erittäin ystävällinen henkilö, ja hän rakasti Shaorania ennen kuin menetti muistonsa hänestä. Hän matkustaa Shaoranin, Kuroganen ja Fain kanssa monissa maailmoissa etsimässä muistojaan.


title: Tsubasa: Reservoir Chronicle

text:
Kurogane
Kurogane on ninjasoturi Japani-nimisestä maailmasta. Kurogane matkaa ympäri maailmoja Shaoranin, Sakuran ja Fain kanssa, koska prinsessa jota hän palveli omassa maailmassaan lähetti hänet matkalle, jotta hän oppisi mitä todellinen vahvuus on. Hänen toiveensa Yuukolle oli vain palata takaisin omaan maailmaansa, mutta koska kaikkien Shaoranin, Kuroganen ja Fain toiveet tuisivat yksittäin toteutettuina liian kalliiksi heille, Yuuko lähetti hänet matkustamaan muiden mukana, niin että sitten kun he saapuisivat hänen maailmaansa, hän voisi jäädä sinne. Kurogane joutui maksamaan Yuukolle toiveensa toteutumisesta miekkansa, Ginryuun.


title: Tsubasa: Reservoir Chronicle

text:
Fai
Fai on kotoisin alun perin kotoisin Celes Countrysta. Hänen toiveensa Yuukolle oli, ettei hänen enää koskaan tarvitsisi palata sinne, ja maksuksi siitä hän joutui antamaan Yuukolle selässään olleen tatuoinnin, joka esti hänen taikavoimiaan kasvamasta. Hän on hahmo, joka hymyilee aina, mutta hänestä ei koskaan tiedä, mitä hän todella ajattelee. Hän ottaa kaikki asiat näennäise kevyesti, mutta todellisuudessa hänellä on hyvin rankka menneisyys. Hän kutsuu Kuroganea lempinimillä, esimerkiksi Kuro-samaksi, Kuro-poniksi ja Kuro-puuksi, sillä hänestä on hauskaa katsella, kun Kurogane suuttuu.


title: Tsubasa: Reservoir Chronicle

text:
Mokona Modoki
Mokona on pieni valkoinen otus, jonka Yuuko antoi oppaaksi ja maailmanvaihtovälineeksi Shaoranille, Faille, Kuroganelle ja Sakuralle. Mokona pystyy myös havaitsemaan Sakuran höyhenten läsnäolon. Mokona osaa olla kuolettavan suloinen ja itsekeskeinen jos sille päälle sattuu.


title: Patras

text: Patras (; ) on Kreikan kaupunki ja samanniminen kunta (Δήμος Πατρέων, "Dímos Patréon"), joka sijaitsee Akhaian alueyksikössä Länsi-Kreikan alueella. Kaupunki on Länsi-Kreikan pääkaupunki sekä Akhaian hallinnollinen keskus. Koko kunnan pinta-ala on 333,1 neliökilometriä ja väkiluku . Varsinaisen Patraksen kaupungin väkiluku on (vuonna 2011).


title: Patras

text: Patras on Kreikan kolmanneksi suurin kaupunki ja läntisen Kreikan merkittävin satamakaupunki. Se on kehittynyt antiikin ajan Patrain kaupungista, joka oli merkittävä keskus erityisesti roomalaisella kaudella. Kaupunki säilyi linnoitettuna keskuksena läpi keskiajan ja on kehittynyt merkittäväksi satamaksi jälleen 1800-luvulta lähtien ja nykyisin myös yliopistokaupungiksi.


title: Patras

text: Patras sijaitsee Peloponnesoksen niemimaan luoteisrannikolla Patraksenlahden rannalla lähellä Korintinlahden suuta. Kaupunki jakaantuu vanhempaan yläkaupunkiin ("Áno Póli"), joka sijoittuu ylemmäs Panachaïkó-vuoren läntisimmälle ulokkeelle keskiaikaisen Patraksen linnan ympärille ja koostuu vanhemmasta rakennuskannasta, sekä uudempaan alakaupunkiin ("Káto Póli"), joka on rakennettu ruutuasemakaavassa ja sijaitsee rannikkotasangolla.


title: Patras

text: Panachaïkó-vuori kohoaa Patraksen itäpuolella. Hieman kauempana sijaitsee Erýmanthos-vuori. Lähialueen tärkein joki on Gláfkos. Kaupungin etäisyys Ateenasta maantietä pitkin on noin 215 kilometriä ja Korintista noin 134 kilometriä. Ríossa Patraksen kaupunkialueen pohjoisosassa on Peloponnesoksen Keski-Kreikkaan yhdistävän Ríon–Antírrion sillan eteläpää.


title: Patras

text: Patraksen ilmasto on välimerenilmasto. Kuukauden keskilämpötila on ylimmillään heinäkuussa 27 °C ja alimmillaan tammikuussa 10 °C. Sateisinta on joulukuussa. Muun Kreikan tavoin alue on maanjäristysherkkää.


title: Patras

text: Patraksen kaupunginosia ovat:


title: Patras

text:
Antiikin aikana kaupunki tunnettiin nimimuodossa Patrai (lat. "Patrae"). Kaupungin paikka on ollut asuttu jo esihistoriallisella ajalla ja mykeneläisellä kaudella. Patrain kaupunki syntyi Kreikan pimeiden vuosisatojen aikana Peloponnesoksen doorilaisvalloituksen jälkeen. Tällöin alueelle muutti Lakoniasta tulleita akhaijeja, joiden johtajaksi mainitaan kaupungille nimensä antanut Patreus.
Arkaaisella ja klassisella kaudella Patrai oli suhteellisen syrjässä kreikkalaisen maailman suurista tapahtumista, eikä se ottanut osaa persialaissotiin. Peloponnesolaissodassa se oli Ateenan puolella. Vuonna 280 eaa. kaupunki oli perustamassa uutta Akhaian liittoa Makedoniaa vastaan. Roomalaisten vallattua alueen vuonna 146 eaa. Patrai tuhoutui. Roomalaisella kaudella kaupungista tehtiin kuitenkin merkittävä hallitokeskus ja varuskuntakaupunki, ja se toimi tärkeänä satamana. Pääosa kaupungin antiikin aikaisista jäänteistä on peräisin roomalaiselta kaudelta. Merkittävimpiin kuuluvat roomalaisen odeionin rauniot.


title: Patras

text: Kaupungista tuli merkittävä varhaiskristillinen keskus apostoli Andreaan toiminnan kautta. Andreas ristiinnaulittiin Patraissa, ja hänestä tuli kaupungin suojeluspyhä.


title: Patras

text:
Kaupunki säilyi paikallisena keskuksena bysanttilaisella kaudella, ja sinne rakennettiin Patraksen linna. 1200-luvulla kaupunki tuli Venetsian vallan alle ja vuonna 1458 osmanivallan alle. Venetsia ja Genova yrittivät vallata kaupungin useasti 1400- ja 1500-luvuilla. Linnaa kunnostettiin ja se säilyi käytössä läpi venetsialais- ja osmanivallan ajan. Patras liittyi Kreikan vapaussotaan vuonna 1821 ja vapautui turkkilaisvallasta vuonna 1828 ranskalaisten joukkojen avustuksella.
1800-luvulla Patras kasvoi Kreikan suurimpien kaupunkien joukkoon. Siitä tuli jälleen merkittävä satama, jonka kautta vietiin Peloponnesoksen maanviljelystuotteita. Kaupunki sai ruutuasemakaavan ja sinne rakennettiin useita uusklassisia rakennuksia. Se oli myös Kreikan ensimmäinen kaupunki, jossa oli katuvalot ja sähköistetty raitiovaunuliikenne. Patraksen voimakas kasvu jatkui 1900-luvulla. Kaupunkiin tuli paljon evakkoja 1920-luvulla Kreikan ja Turkin väestönvaihdon seurauksena. Toisessa maailmansodassa kaupunki kärsi pommituksista.


title: Patras

text: Nykyinen Patraksen kunta muodostui, kun Patras, Messátida, Paralía, Río ja Vrachnaíika yhdistyivät vuoden 2011 alussa Kallikrates-suunnitelman mukaisesti.


title: Patras

text: Kaupungin maamerkkejä on Pyhän Andreaan kirkko ("Ágios Andréas"). Se on rakennettu apostoli Andreaan perimätiedon mukaiselle ristiinnaulitsemispaikalle, ja se on myös tämän hautapaikka ja suosittu pyhiinvaelluskohde. Kaupungin katedraali eli piispanistuin on Neitsyt Marian ilmestyksen kirkko ("Evangelismós tis Theotókou" eli "Evangelístria"). Muihin nähtävyyksiin kuuluu antiikin Patrain raunioiden ja Patraksen linnan lisäksi muun muassa Patraksen arkeologinen museo.


title: Patras

text: Patraksessa toimii Patraksen yliopisto. Patraksen karnevaali on Kreikan suurin ja tunnetuin. Kaupunki toimi Euroopan kulttuuripääkaupunkina vuonna 2006. Patraksesta on kotoisin jalkapalloseura Panachaiki FC ("Panachaïkí FC").


title: Patras

text: Patras on Kreikan merkittävimpiä satamakaupunkeja ulkomaille suuntautuvan matkustaja- ja rahtiliikenteen osalta, ja se on erityisesti länteen päin, kuten Italiaan, suuntautuvien matkustajalaivareittien merkittävin satama Kreikassa. Satamasta on myös yhteydet Jooniansaarille. Kaupungin lentoasemana toimii Áraxoksen lentoasema, joka sijaitsee noin 45 kilometriä kaupungista länsilounaaseen. Kaupungin lähialueen paikallisjunaliikennettä hoitavat proastiakós-junat.


title: Patras

text: Vuoden 2011 kuntauudistuksesta lähtien Patraksen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Elfen Lied

text: Elfen Lied (, ) on japanilaisen Lynn Okamoton luoma mangasarja, josta on myös tehty animesarja televisioon. Elfen Lied keskittyy Homo Sapiens-ihmisten kaltaisiin diclonius-ihmisiin jotka ilmestyvät maapallolle luonnollisen kehityskulun seurauksena ja uhkaavat syrjäyttää nykyisen ihmisrodun. Nimi "Elfen Lied" on saksaa ja tarkoittaa ""Haltioiden laulua"" (katso Lied).


title: Elfen Lied

text: "Elfen Liediä" julkaistiin aluksi mangana "Weekly Young Jump" -lehdessä, jota Japanissa julkaisee Shūeisha. TV-anime alkoi mangan loppuessa 25. heinäkuuta 2004.


title: Elfen Lied

text: Tarina alkaa, kun nuori tyttö, Lucy pääsee pakenemaan outojen yhteensattumien avulla Insularin tutkimuskeskuksesta lähellä Kamakuran rannikkoa Kanagawan prefektuurissa Japanissa. Lucy tappaa paon aikana suuren määrän laitoksen henkilökuntaa yliluonnollisilta vaikuttavilla voimillaan. Paon aikana tarkka-ampuja yrittää ampua Lucya niskaan, mutta epäonnistuu, ja luoti kimpoaakin Lucyn päässä olevasta metallikypärästä. Lucy vajoaa tajuttomana kielekkeeltä mereen.


title: Elfen Lied

text: Lucy ei ole tavallinen henkilö vaan diclonius-ihminen, jolla on kaksi pientä sarvea päässä (mistä nimi diclonius, eli kaksisarvinen). Diclonius-ihmisillä on kyky käyttää "vektoreita", jotka ovat ylimääräisiä, lähes näkymättömiä, voimakkaita käsiä. Vektoreiden määrä (animessa yleensä neljä) ja pituus vaihtelevat täysin dicloniuksesta riippuen.


title: Elfen Lied

text: Päivä Lucyn pakenemisen jälkeen nuori opiskelijapoika Kōta saapuu Kamakuraan tapaamaan läheistä Yuka-serkkuaan. Kōta on saapunut opiskelmaan paikallisessa yliopistossa, ja hänen tätinsä on antanut hänelle majapaikan perheen omistamasta entisestä majatalosta sillä edellytyksellä, että Kōta huolehtii sen kunnossapidosta.